Ўлкамизнинг шаҳар ва қишлоқларида ХХ аср бошларида аввал “шайтон ўйини”, кейинчалик “ёввойи ўйин” деб ном олган ўйинлар пайдо бўлди. Гарчанд ҳозирги футболга унчалик ўҳшамаса ҳам майдон ва кўчаларни чангитиб ташкил этилан бу ўйин, кенг кулоч ёза бошлаганди. Маҳаллий ёшлар ўша даврларда чор Россиясининг ўлкамизда ҳизмат бурчини ўтаётган ҳарбийлари бўш вақтиларини қандай ўтказишлари билан қизиқар эдилар. Улар кўп вақтларини бу ерлар учун янги бошланган футбол ўйинига бағишлашар эди. Харбий қисмларларга яқин бўлган қишлоқдаги ёш йигитлар “янги” ўйинга катта қизиқиш билдириб, ҳар бир ўйинни завқ билан томоша қилишади. Оҳир оқибат харбийларга тақлид қилиб, ёшлар ўзлари майсали текис майдон топиб, у ерга дарвозалар учун устунлар ўрнатиб, ўзига хос футбол майдони яратишади. Албатда майдон тайёрлаш, чим ёткизиш, устунларни тиклаш қўқонлик йигитлар учун қийин иш эмасди. Энг муҳими футбол ўйнаш учун тўп топиш керак эди. Албатда у вақт дўконларда копток топиш мумкин эмасди, аскарлардан эса фақат катта пулга сотиб олиш мумкин эди. Шундай бўлишига қарамай, удабурон йигитлар, футболга бўлган иштиёқ катталигидан ўзлари копток ясайдилар. Йигитлар орасида турли касбдаги усталар борлиги бу ерда қўл келади. Улардан бири косибликдан хабари борлиги учун, чаримдан тўп тикиб кўради, лекин уни шишириш учун камера топилмайди. Улар тўпнинг ичига турли енгил латта-путталарни жойлаштириб шу тариқа биринчи марта ўзларича тўп ўйнай бошлайдилар. Бироз вакт ўткач бу футболга фидои йигитлар пул бириктириб аскарлардан хақиқий тўпни харид қилиб олишади.\nШу тариқа 1912 йили Ўлкамизда биринчи бўлиб, Қўқон шаҳрида футбол жамоаси тузилади. Жамоа аъзолари олдинига ўзаро ўйнашади, кейинчалик харбийлар билан рақиблик қилишади. Илк учрашвуларда йирик ҳисобда мағлубиятга учраб келган қўқонлик йигитлар, кейинчалик ўзаро ўйинларда дуранг ва ғолиб бўла бўлашади, хатто йирик ҳисобда ҳам ютиққа эришадилар. Албатда бундай муваффақиятларни ривожлантириш учун бошқа кучли жамоалар билан учрашишлари ва ўзларининг кучларини синаб кўришлари лозим эди. Тез орада Фарғона шаҳридаги харбий горнизонинг терма жамоаси билан ўртоқлик учрашуви ўтказган қўқонликлар кичик ҳисобда бўлса ҳам, мағлубиятга учрашадилар. Бу мағлубият қўқонликларнинг ғурурини паймон қилади ва жавоб учрашув – “реванш”, ўйинига тайёралик кўришади. Орадан бир ой ўтиб Қўқондаги ўзларининг майдонда жавоб учрашувини ўтказадилар. Бу ўйинга кўплаб муҳлислар ҳам келишади. Ўйин муросасиз ўтади. Шунга қарамай қўқонлик йигитлар бу ўйинда ғалаба қозонишади. Энди қўқонлик ишқибозлар орасида савдогарлар, бой одамлар пайдо бўлади. Жадидликнинг, ва умуман ўша пайт, ўлкамизнинг маънавий-маданий марказига айланган Қўқон шаҳрида юртимизнинг энг илғор ёшлари йиғилишганди. Футбол эса келажаги катта спорт тури эканлигини тушуниб етган бу марифатпарварлар хар томонлама миллий. ўзбек футбол жамоасини тузишга интилишади. Шу тариқа 1912 йили Қўқон шаҳрида “Музкоманда” (“Мусульмонлар жамоаси”) тузилади. Афсуски, “Музкоманда”нинг илк таркиби маълум эмас, бу хақдаги маълумотлар, хужжатлар сақланиб қолмаган, лекин хақимизнинг орасида афсона ва ривоятларга айланиб қолган футболчилар хақида кўплаб хотиралар гапирилиб келинади. Бу жамоа мамлакитимиз футболини ривожланишида ҳам катта роль ўйнайди. “Музкоманда” Фарғона водийси бўйлаб жуда кўплаб шаҳарлар ва қишлоқларда ўртоқлик учрашувлар ўтказади. Бу ўйинлардан кейин бу ерларда ёшлардан иборат янги жамоалар ташкил этилади. Албатда футболнинг ривожланиши учун майдоннинг ўзи камлик қилади, энг асосий мумаммо – бу тўплар ва аёқ кийимлари эди. Бу муаммони ҳам жамоанинг аъзолари ака-ука Рўзимат ва Исмоил Ниёзовлар орқали ҳал бўлади. Қўқоннинг Чор-су маҳалласида косибликдан уста кўрган ака-укалар тез орада тўплар ишлаб чиқаришни йўлга қўйишади.\nҲозиргача “Музкоманда” хақида аниқ маълумотлар сақланиб қолган. Жамоанинг “юлдуз”ларидан Ҳусанхон Муҳитдинов, Охунжон , Акбаржон ва Мўминжон Бойматовлар, Рўзимат ва Исмоил Ниёзовлар ўзбек футболи тарихига олтин зарлавқалар билан битилган. “Музкоманда” хар томонлама Водийдаги энг кучли ва бошқаларга ўрнак бўла оладиган жамоага айланади. Уларнинг кийимларидан тортиб оёқ кийимларию – коптокларигача ишқивозлар ҳавас қилишади. Бу борада яна ака-ука Ниёзовлар жомбозлик кўрсатишади. Улар Чор-судаги косиблик устахоналарини кенгайтиришади ва талабларга биноан, кўплаб тўп, маҳсус оёқ кийимлари (бутси) тикишади. Тез орада Қўқон тўпларининг довруғи Россиягача боради ва улардан 400та тўп тикиб бериш буюртмаси келади.\n“Мускоманда”нинг 20 – 30-йиллардаги аъзолари асосан Қўқон ёғ заводида ишлашарди. Абдулла Солиев – Цех бошлиғи, Исмоил Ниёзов – қўмита котиби, Хўжа Пўлатов – электр устаси, қолганлари эса оддий ишчилар эди. “Мускоманда”нинг ўйинларини томоша қилгани асосан Ёғ заводи, Чой қадоқлаш фабрикаси, “Зингер” фирмаси ишчилари ташкил этарди. Шу билан бирга кўплаб маҳаллаларда футбол ишқибозлари кўпаяди. “Мускоманда”нинг ўша пайтдаги аъзолари: М. Аҳмедов, М. Абдуллаев, А. Муҳиддинов, Р. Ниёзов, М. Бойматов, У. Шониёзов, К. Муҳитдинов, В. Ўсаров, О. Бойматов, М. Солиев, П. Ҳайдаров…\nЎтган асрнинг 30-йиллар мамлакатимиз футболининг бош жамоасига айланган Қўқон терма жамоаси ҳар томонлама бошқа жамоаларга ўрнак бўлади. 1934 йили Ўзбекистон кубогининг финал қисми Қўқон шаҳрида бўлиб ўтиши ҳам бежизга эмасди. Бу ўйинларда Республиканинг турли ерларидан келган 6 терма жамоа чемпионлик учун кураш олиб боради. Қўқонликлар барча ўйинларни кўтаринки руҳда олиб бориб, барча учрашувларда ғолиб бўлиб, кубокни қўлга киритадилар. Орадан икки йил ўтиб, 16 жамоа иштирок этган Ўзбекистон чемпионатида Тошкентнинг “Динамо” жамоаси ғолиб бўлади. Қўқонлик эса кумуш медаллар билан чекланадилар.\nЎтган асрнинг 30-йиллари Ўзбек футболи жаддалик билан ривожлана бошлайди. Миллий терма жамоа асосини Қўқонлик футболчилар билан биргаликда Тошкентлик футболчилар ташкил этишади. Шу йиллари Германия ишчилар уюшмалари терма жамоаси билан учрашган ўзбекистонликлар ғолиб бўлишади. Худди шундай Қўқон шаҳри жамоаси Москва ва Ленинград шаҳарлари жамоалари билан ўртоқлик учрашувлари ўтказади. Қўқонда футболнинг ривожланиши, атрофдаги республикаларга ҳам ижобий таъсир кўрсатади. Шу йиллари Тошкентда Ўрта Осиё халқаро турнири бўлиб ўтади. Мусобақа финалида Германия ишчиларидан тузилган терма жамоа билан Ўзбекситон терма жамоаси майдонда куч синашади. Биринчи бўлимда, ўша пайтнинг машҳур футболчиси Ҳусанхон Мухитдинов ҳисобни очади. Иккинчи бўлимнинг бошларида немис ишчиларидан тузилган терма жамоа ҳисобни тенглаштиради. Ўйин тугашига бир оз вақт қолганда эса футболчиларимиз икинчи тўпни киритишиб 2:1 ҳисобда ғолиб бўлади. Бу мағлубиятдан катта аламланган немислар “реванш матч”, иккинчи учрашувни талаб қилишади. Бу ўйинда ҳам Ўзбекистонликлар 3:2 ҳисобда ғалаба қозонишади. Шундай қилиб ХХ асрнинг 30-йиллари ўзбек футболининг ривожланишида асосий омил бўлиб қўқон футболи туради. Иккинчи жаҳон уруши бошланиши билан кўп футболчилар биринчилар қатори урушга йўл олишади ва шу тариқа, мамлакат футболи ўн йилга яқин ўз ривожланишида тўхтаб қолади.\nХХ асрнинг 40-йиллар охири, 50-йиллари бошида Ўзбек футболи асосан Тошкент шаҳрида ривожланади. Уруш пайти эвакувация бўлган украиналик, россиялик ёшлар орасида маҳоратли футболчилар етишиб чиқади. Лекин, Қўқон футболи ҳам аста секин яна ўз мавқейини тиклай бошлади. 50-йиллар Қўқон шаҳрида бир қанча хаваскор футбол жамоалари тузилади. Катта корхоналар, завод ва фабрикалари, олийгоҳлар ўз жамоаларини тузиб ўзаро шаҳар биринчилигида баҳслашадилар. Ўйинлар асосан Педагогика олийгоҳининг “Динамо” стадионида бўлиб ўтади. Бир қанча завод ва фабрикалари ҳам ўз футбол майдонларини барпо этишади. 1958 йили шаҳар марказида ҳашар йўли билан “Комсомол” номли стадиони қурилади. Бу стадион 5000 томошабинга мўлжалланган бўлиб, ўша пайтлар тузилган “Меҳнат” жамоасига тегишли эди. 60-йиллар шаҳар биринчилиги юқори савияда ўтказилади. Унда асосан Автойўл техникуми ва Пойафзал фабрикалари жамоалари ғолиблик учун кураш олиб боришади. Кейинчалик этакчи жамоалар қаторига 10-атобус парки ва такси парк жамоалари ҳам қўшилишади. Шаҳар биринчилигида ўзларини кўрсатган футболчиларни Қўқоннинг бош жамоаси “Меҳнат”га таклиф этилади. 1968-1969 йиллари “Меҳнат” жамоаси собиқ иттифоқнинг “Б” класси, Ўрта Осиё зонасида иштирок этади. Ўша собиқ иттифоқ чемпионатидаги “Меҳнат” Қўқон жамоасининг таркиби қуйидагилардан иборат эди. Ўйинчилар: Геннадий Чирков, Виктор Рожной, Энвер Абҳаиров, Николай Николаев, Мамут Асанов, Владимир Кондабаров, Тоштемир Маҳмудов, Нўъмон Каримов, Валерий Рудаков, Валерий Шиповский, Ренат Аганов, Анатолий Зинченко, Александр Сулаймонов, Раҳмат Ҳолматов, Геннадий Клинков, Анатолий Билинов, Юрий Сбойчаков, Г. Труфанов, Ивон Топалиди,Илимдар Люманов.Мураббийлар: Николай Медних, Владимир Фаҳруддидов. 1968 – йили Собиқ СССР биринчилиги “Б” классида “Меҳнат” 19 ўринни эгалаган бўлса, кейинги 1969 йили 14 ўринни эгалайди. Бу даврда “Меҳнат” жамоаси кўплаб ўртоқлик учрашувлари ўтказади. Жумладан, “Меҳнат” – “Локомотив” Москва 3:2, “Меҳнат” – СССР ёшлар терма жамоаси 1:2, “Меҳнат” – “Пахтакор” Тошкент 0:1. “Меҳнат” жамоаси молиявий қийинчиликлар юзасидан ўз фаолиятини тўҳтатади. Қўқонликлар вилоят биринчилигида иштирок этишади. Кейинчалик “Кокандец” номи билан Республика биринрчилигида қатнашади. Бу мусобақаларда катта ютуққа эриша олмайди. Оқибатда Қўқон шаҳрида катта футбол кўп йилларга тўҳтаб қолади.\n1988 йили Қўқон футболи учун оламшумул воқеа юз беради. Кутилмаганда қўқонликлар ўз жамоаларига эга бўлишади ва собиқ СССР чемпионатининг иккинчи лигасидаги жараёнларга гувоҳлик қилиш имконияти пайдо бўлади. 1987 йили Фарғона шаҳрининг “Автомобилист” жамоаси Жисмоний тарбия жамоалари ўртасида Республика биринчилги чемпиони бўлади. Бу унвон уларга собиқ СССР чемпионатининг иккинчи лига 1 – зонасида иштирок этиш имкониятини яратади. Ўша пайтлар иккинчи лигада Фарғонанинг “Нефтяник” жамоаси юқори ўринларга давогарлик қилиб келарди ва шаҳардаги бутун эътибор “Нефтяник”га қаратилган эди. Вилоят раҳбарларини қарорига биноан “Автомобилист” жамоаси Қўқон шаҳри таъсаруфига ўтади. Шундай қилиб қўқонликлар янги мавсумга тайёргарлик кўра бошлайдилар. Шаҳар раҳбарияти жамоа учун барча имкониятларни яратиб беришади. Жамоани ташкилотчилари №2504 автокорхона директори, хақиқий футбол фидоиси Муроджон Жўраев ва Жамоа бошлиғи Тоҳир Кападзелар асли Қўқонлик бўлганлари учун “Автомобилист” Қўқонни чемпионатда муваффақиятли иштирок этишлари учун куч-қувватларини ишга солишади. “Меҳнат” стадиони тамирланиб ишқибозлар учун 10.000 ўриндиқлар тайёрланади. Аммо чемпионат шунчалик қизиқарли ўтадики, стадионда ишқибозлар учун жой етмай қолади. Жамоа учун 1988 йил мавсуми ёмон натижалар бермади. “Автомобилчи”чемпионатда 36та ўйин ўтказиб, 13 ғалаба, 6 дуранг, 17 мағлубият, тўплар фарқи 35-42 билан 13 ўринни эгалайди. Жамоа аъзолари қуйидагидан иборат эди. Жамоа бошлиғи: Тоҳир Вейсалович Кападзе. Бош мураббий: Нерд Арамович Айриев. Мураббий: Юрий Иванович Великанов. Тўплар муаллифлари: Игорь Усов – 8та, Ойдинбек Алиев – 5та, Игорь Полишчук – 4та, Сергей Калистру – 4та, Жамолиддин Тожибоев – 3та, Эдуард Кудряшов – 2та, Дилшод Мўминов – 2та, Александр Голоколосов – 2та, Эльвиддин Эюпов – 2та, Наиль Сагитов – 1та, Игорь Голованов – 1та, Дамир Раҳматуллин – 1та.\nЧемпионатдаги кейинги 1989 йил мавсуми “Автомобилчи” учун яна ҳам мувафақиятли бўлди. Бу сафар 7 – зонадан ўрин олган жамоамиз мусобақани 5 ўрин билан якулайди. тўплар фарқи 49 – 36. Жамоа аъзолари қуйидагидан иборат эди. Жамоа бошлиғи: Тоҳир Вейсалович Кападзе. Бош мураббий: Нерд Арамович Айриев. Мураббий: Юрий Иванович Великанов. Тўплар муаллифлари: Жамолиддин Тожибоев – 10та, Ойдинбек Алиев – 6та, Мурод Қамчиев – 7 та, Андрей Еманов – 5та, Эльвиддин Эюпов – 4та, Зоҳид Нурматов – 3та, Наиль Губанов – 2та, Игорь Полишчук – 2та, Рустам Ўрозов – 2та, Дамир Раҳматуллин – 2та, Игорь Усов – 2та, Нумон Хасанов – 2та, Виталий Аванесов – 1та, Андрей Тимофеев – 1та, Вчеслав Дарвишев – 1та.\n1990 йили “Автомобилчи” ўз тарихида энг юқори лигада фаолият кўрсатди. Собиқ СССР чемпионатининг иккинчи лигасидаги барча зоналарида энг яхши 5 жамоадан иборат 2 та Ғарб ва Шарқ минтақаси “Буфер зона”лари , яъни 2 ва 1 лига орасидаги оралиқ, ўтиш зонаси ташкил этилди. Бу зонада “Нефтяник” Фарғона ва “Автомобилчи” Қўқон жамоалари ҳам иштирок этишди.”Шарқ” минтақасида Кавказ ўлкаларидан тортиб Ўрта Осиё, Қозоқистон, Сибирь Узоқ Шарқ жамоаларигача иштирок этишарди. Шундай катта минтақа жамоалари орасида қўқонликлар муносиб иштирок этишиб 7 ўринни эгалайдилар. 42та ўйин ўтказиб, 19 ғалаба, 5 дуранг, 18 мағлубият, тўплар фарқи 56 – 48. Тўплар муаллифлари: Александр Шмариков – 19та, Евгений Матвеев – 9та, Михаил Эннс – 5та, Нумон Хасанов – 4та, Игорь Полишчук – 4та, Жамолиддин Тожибоев – 3та, Мурод Қамчиев – 3та, Зоҳид Нурматов – 3та, Ойдинбек Алиев – 2та, Рустам Абдуллаев – 1та Рустам Ўрозов – 1та, Дамир Раҳматуллин – 1та, Виктор Эннс – 1та.\n1991 йил собиқ СССР чемпионатининг сўнгиси бўлди. “Автомобилчи” яна “Буфер зонаси” шарқ минтақасида иштирок этиб ўнталикдан ўрин олди.тўплар фарқи 67 – 48. Тўплар муаллифлари:Андрей Еманова – 13та, Михаил Эннс – 9та, Александр Шмариков – 8та, Игорь Полишчук – 8та, Виктор Эннс – 7та, Муродбек Исмоилов – 4та, Евгений Матвеев – 3та, Мурод Қамчиев – 3та, Зоҳид Нурматов – 3та, Альфред Дитрих – 2та, Андрей Феодоров – 1та, Радион Шакманаев – 1та, Эльвиддин Эюпов – 1та.\n1992 йил Мустақил Ўзбекистоннинг Олий лигаси тузилди. Ўша йиллари Ўзбекистоннинг бош жамоаси “Пахтакор” Тошкентдан сўнг, кучли бешталикка Қўқон жамоаси ҳам хақли равишда киритилган. “Автомобилчи” энди янги Бош ҳомий – Фарғона темир йўллари бўлими билан ўз йўлини давом этди ва “Темирйўлчи” номи билан Биринчи Ўзбекистон кубоги ва чемпионатида иштирок қилди. Кубокда муваффақиятли иштрок этиб финалгача етиб боради. Самарқанд шаҳрида бўлиб ўтган финал учрашувида Наманган шаҳрининг “Навбаҳор” жамоасига ютказиб қўяди. Чемпионатда қўқонликлар муносиб иштирок этишиб 6 ўринни эгалайдилар. 32та ўйин ўтказиб, 18 ғалаба, 7 дуранг, 7 мағлубият, тўплар фарқи 47 – 28. Тўплар муаллифлари: Рустам Абдуллаев – 18та, Хаитбой Ирисбеков – 4та, Зоҳид Нурматов – 4та, Шуҳрат Раҳмонқулов – 3та, Степан Атоян – 3та, Муҳиддин Абдувалиев – 3та, Пётр Агеев – 3та, Ойдинбек Алиев – 2та, Мурод Қамчиев – 2та, Сергей Ни – 2та, Игорь Голованов – 1та, Наримон Османов – 1та, Ўктам Пўлатов.\n1993 йил Ўзбекистон иккинчи чемпионатида ҳам “Темирўйўлчи” кучли олтиликдан ўрин олади. Қўқонликлар ўз майдонларида, барча ўйинларни стадион тўла ишқибозлар билан бирга ўтказиб, энг фаол ишқибозлар қаторидан ўрин олишади ва чемпионатнинг энг кучли жамоаларига ҳам етарли хавф солади.Чемпионатда қўқонликлар муносиб иштирок этишиб иккинчи бор 6 – ўринни эгалайдилар. 30та ўйин ўтказиб, 13 ғалаба, 5 дуранг, 12 мағлубият, тўплар фарқи 36 -34. Тўплар муаллифлари: Ойдинбек Алиев -12та, Муҳиддин Абдувалиев – 5та, Зоҳид Нурматов – 5та, Шуҳрат Раҳмонқулов – 4та,Сергей Ни – 3та, Баҳром Азимов – 2та, Игорь Голованов – 2та, Муҳтор Қурбонов – 1та, Эльвиддин Эюупов – 1та, Иброҳим Мамадалиев – 1та.\n1994 йил Ўзбекистон учинчи чемпионатида “Темирўйўлчи” кучли бешталикдан ўрин олади. Чемпионатда қўқонликлар муносиб иштирок этишиб биринчи бор 5 – ўринни эгалайдилар. 30та ўйин ўтказиб, 16 ғалаба, 4 дуранг, 10 мағлубият, тўплар фарқи 50 – 42. Тўплар муаллифлари: Муҳтор Қурбонов – 15та, Муҳиддин Абдувалиев – 8та, Ойдинбек Алиев – 5та, Шуҳрат Раҳмонқулов – 5та, Азамат Ашурматов – 4та, Эрик Ермаков – 3та, Эльвиддин Эюупов – 3та, Зоҳид Нурматов – 3та, Жамолиддин Тожибоев – 3та, Хаитбой Ирисбеков – 1та..


Наманганда биринчи буйрак трансплантацияси амалга оширилди\nНаманганда ўтказилган йирик саломатлик анжумани – “ХХI асрда тиббиёт ва фармацевтикани ривожланишда инвестиция ва инновациянинг роли” мавзуида Халқаро тиббиёт ва фармацевтика форуми доирасида вилоят кардиология марказида илк бор беморга буйрак кўчириб ўтказилди.\nБу ҳақида “Namangan24.uz” сайтига Наманган вилояти соғлиқни сақлаш ходимларининг “Шифокор ва ҳаёт” газетаси таҳририяти хабар берди.\nАкадемик Воҳидов номидаги республика ихтисослаштирилган хирургия илмий-амалий маркази бўлим бошлиғи, тиббиёт фанлари доктори, профессор Фазлиддин Баҳриддинов мураккаб жарроҳлик амалиётини шогирдлари билан биргаликда амалга оширди.\nҚарийб 2 соату 30 дақиқа давом этган операция давомида Наманган шаҳрида яшовчи 37 ёшли Барно Мусабоевага донор - отаси Собиржон Мусабоевнинг бир буйраги трансплантация қилинди. Уларнинг ҳолати қониқарли.\n- Беморнинг руҳан тетиклиги, соғлом кайфияти ва яшашга бўлган умиди трансплантация муваффақиятли якунланишида асосий омил бўлди, - дейди тажрибали жарроҳ Фазлиддин Баҳриддинов.\nТаъкидлаш жоизки, ҳозирги кунга қадар бундай жарроҳлик амалиёти фақат хорижда ва пойтахтимиз Тошкент шаҳрида бажариб келинган. Вилоятларда эса қўл урилмаган.


Тошкент шаҳри ҳокимининг тадбиркор билан ёввойи «самосуд»ини кўриб, бир-икки фикр айтишни жоиз деб билдик.\nКимга қанақа билмадиг-у, лекин жуда хунук ва ёввойи йўл билан тадбиркорнинг пўстаги қоқилган. Бу биринчидан. Асосий масала – суд қарорисиз мулкнинг бузилиши қолиб, «эркак» бўлсанг…» бўлиб кетибди. Бу вазн тоифасидаги тенг рақиблар жанги эмас.\nИккинчидан, ҳокимнинг хатти-ҳаракатлари яна ва яна Ўзбекистонга мустақил суд ҳокимияти кераклигини кўрсатяпти. Прокуратура ва ижро органлари айтганини эмас, балки қонун номи билан ишлайдиган чинакам мустақил суд ҳокимияти бўлмас экан, кунимиз, тақдиримиз мана шунақа қўпол, циник раҳбарларга қолаверади. Адлия вазирлиги яқинда ёзғирганидек, суд тартибида ҳал қилиниши керак эди аслида.\nТўртинчидан, Ўзбекистонга кирмоқчи бўлган инвестор учун аниқ-равшан сигнал бу: Ўзбекистонда бизнес қилмоқчимисан, по умолчанию айбдорлигингни бил. Инвесторларни журналистлар эмас, балки мана шунақа «холис, адолатли дебатлар» чўчитади ва чўчитди ҳам.\nБешинчидан, мустақил Ўзбекистоннинг 28 йиллик тарихи бизни битта аччиқ ҳақиқатга ўргатди. Ҳар қандай тадбиркорни, ким бўлишидан қатъи назар, ўнлаб моддаларда айблаб, жавобгарликка тортиш мумкин. Бунинг учун қаердадир «хоҳиш» бўлса, бас. Агар хоҳланилса, “Артел”гаям, “Акфа”гаям «қаҳрамон» тадбиркорга илгари сурил(аёт)ган айбловларни тўлиқ қўллаш мумкин. Вақт олий ҳакам.\nТелеграмдаги «davletov.uz» канали блогери\ndata-title="Тошкент ҳокимининг “самосуд” қилишга ҳаққи борми?" data-description="
Тошкент шаҳри ҳокимининг тадбиркор билан ёввойи «самосуд»ини кўриб, бир-икки фикр айтишни жоиз деб билдик.


Кремний водийси: Телеграф станцияларидан жаҳон IT-саноати марказигача бўлган йўл\nКремний водийси: Телеграф станцияларидан жаҳон IT-саноати...\n16.12.2017 17:28 0 118\nҲозирги замон технологияларининг асослари шу ерда пайдо бўлган.\nКремний водийси — замонавий технологиялар саноатининг синоними. Ушбу ҳудуд «қуёш нури етиб борган» барча инновация марказларини эгаллаб бўлди, деб хабар беради dev.by нашри.\nХIХ аср охирида Сан-Францискодаги порт сабаб, ҳудуд радио-саноат ва минтақавий телеграф марказига айланди. 1909 йилда Сан-Хоседа АҚШдаги биринчи радиостанциялардан бири пайдо бўлди.\nФото: «Hangar Network»\n1933 йилда америкалик ҳарбийлар Моффет Филдни қўлга киритди ва у ерда UCC Mason дирижаблларини қуриб, сақлай бошлади. Ҳар доимгидек, жиддий ҳарбий база ўзига яраша катта сармояни талаб қиларди, шу билан бирга, у Сан-Франциско минтақасидаги аэрокосмик тадқиқотларнинг ривожланишига ҳисса қўшар эди. 1939 йилда Америкадаги йирик тадқиқот институтига асос солинган ва ҳозида у NASA номи остида фаолиятини давом эттирмоқда. Шунингдек, 1949 йилда дунёдаги энг йирик (ўша вақтда) ародинамик труба пайдо бўлган.\nУилям Хюлет ва Дэйв Пакард.\nФото: «Phoenix HubSpot User Group»\n1939 йилнинг яна бир эътиборга молик жиҳати — айнан шу йилда Уилям Хюлет ҳамда Дейв Пакард Пало-Алтодаги «Hewlett-Peckard» компаниясига асос солган. Компания Иккинчи жаҳон урушида радар ва артиллериялар учун технологиялар яратиш билан шуғулланган. У вақтларда компютерлар салкам битта хонани эгалларди.\n1940 йилда Уилям Шокли замонавий компютернинг процессери — Bell Labs’га асос солган инсонлардан бирига айланган. Компания тарихда биринчи бор германиумдан эмас, балки кремнийдан процессорлар ишлаб чиқаришни йўлга қўйган. Шокли бетоб онасининг ёнида бўлиш учун Муинтин Вюда ўз компаниясига асос солган ва Стенфорднинг етти нафар битирувчисини ишга жалб қилган.\n1957 йилда «SSL»нинг саккиз нафар ишчиси — “сотқин саккизлик” (Шоклининг таърифича) Шерман Фейрчайлд билан Фаирчилд «Semiconductor»ни ҳамкорликда яратиш учун компаниядан кетиб қолган. 60-йиллар бошида айнан шу корхона «Apollo» космик дастурига ҳисоблаш механизмларини етказиб бериш билан шуғулланган. Кейинроқ «сотқин саккизлик»нинг аксарияти ўзининг шахсий компанияларига асос сола бошлаган, жумладан, Гордон Мура ва Роберт Нойс 1968 йилда «Intel»ни «дунёга келтирган». Шундан сўнг «AMD», «Nvidia» ва «Kleiner Perkins»лар пайдо бўлган.\n1969 йилда Стенфорд тадқиқот институти замонавий интернетнинг пайдо бўлишига олиб келган давлат тадқиқот лойиҳаси — «ARPANET»нинг тўртта бўғинидан бирига айланди. 1970 йилда «Херох» Пало-Алтода «PARS» лабораториясини очган — у ерда компютер қисмлари, хусусан, ethernet ва график фойдаланувчи интерфейслари ишлаб чиқилган. 1971 йилда журналист Ден Хофлер бу ердаги саноат ҳақида «АҚШнинг Кремний водийси» номли мақолани чоп этган. Ўшандан буён ушбу ҳудуд шундай номланади.\n1971 йилда журналист Ден Хофлер бу ердаги саноат ҳақида «АҚШнинг Кремний водийси» номли мақолани чоп этган.\n1970 йилларда водийда «Atari», «Apple» ва «Oracle» пайдо бўлган, 1980 йилдан бошлаб эса ҳудуд компютер саноатининг марказига айланган. 1990 йилда у ерда «eBay», «Yahoo», «PayPal» ва «Google», иккинчи мингйилликда эса — «Facebook», «Twitter», «Uber», «Tesla» ва бошқа кўплаб ҳозирги замон технологияларининг асослари пайдо бўлди.\nТехнология 26/03, 14:27\nТехнология 28/03, 06:30


12 апрел 2021, Тошкент вақти: 21:55\nИстеъмолчини қайта-қайта асоссиз қарздор қилган иссиқ сув таъминоти раҳбарига интизомий жазо қўлланилди\nТошкент шаҳри Мирзо Улуғбек туманида яшовчи А. Тўраев иссиқ сув ҳақини тўлаб келса-да, асоссиз равишда бир неча бор қарздорга чиқарилди (“Адолат кўзгуси”, 4 август). Дастлаб унга ҳисоблагич қиёслаш-стандарт кўригидан ўтмагани сабабли 1,7 миллион сўм қарздорлик ҳисобланган. Ҳисоблагич кўрикдан ўтказилганидан кейин ҳам бир неча бор қарздорлик кўрсатилаверган. Мазкур ҳолатни прокуратура ўрганиб чиқиб, вазиятга ойдинлик киритган. Тошкент шаҳри прокурори М. Мирзаевга кўра, фуқаро ҳуқуқини бузгани учун Мирзо Улуғбек тумани иссиқлик тарқатиш бўлими бошлиғига интизомий жазо қўлланилди.\nҚишлоқлик ҳаваскор хонанда “Ўзбекнаво” лицензияси жуда қиммат эканидан арз қилди\nҚишлоқ тўйларида хизмат қилувчи қашқадарёлик ҳаваскор хонанда Умид Мажидов “Ўзбекнаво” лицензияси тўлови ўта қиммат эканидан арз қилди (“Даракчи”, 4 август). Хонандага кўра, қишлоқда ҳамма бир-бирни танигани боис тўйдаги хизмат учун катта нарх айтиш имконсиз бўлиб, тўйларда хонандаларга 50 минг сўмдан 130 минг сўмгача берилади. Қолаверса, қишлоқда тўй мавсуми октябрдан февралгача давом этади. “Ўзбекнаво” эстрада бирлашмасидан лицензия олиш учун эса 2 миллиондан 5 миллион сўмгача тўлаш лозим. “Табиийки, пойтахтда ижод қилаётган хонандаларда лицензия олиш учун имконият етарлича. Лекин биз гастроль сафарларига бормасак, қишлоқдан чиқмасак, лицензия учун шунча маблағни қаердан топамиз?” деган У.Мажидов. Хонанда қишлоқдаги шароитни ўрганиб, лицензия тўлови миқдорини кўриб чиқишни сўраган.\nБастакор: Хонандаларнинг илтимосига кўра ўғирликка қўл уришга мажбур бўляпмиз\nБастакор Элдор Қаюмов хонандаларнинг илтимосига кўра плагиатликка қўл уришга мажбур бўлаётганларини айтди. “Мисол учун, Фаррух Комиловнинг “Соғинганим” қўшиғи мусиқаси Энрике Иглесиаснинг қўшиғидан олинган. Мен бу қўшиқда фақат матн муаллифиман”, деган бастакор “Даракчи” берган интервьюсида. Ҳамкасбининг фикрларини бастакор Баҳодир Низомов ҳам дастаклаган. “Тўғри, ўзимизнинг обрўмизни ўйлаб рад жавобини ҳам беришимиз мумкин. Лекин биз йўқ деганимиз билан барибир кимдир шу ишни қилиб беради-ку. Шунинг учун пулни бегона қилиб, нима қилдик”, дея халқаро ҳуқуқ ва ахлоққа зид хатти-ҳаракатини оқлашга уринган бастакор Б. Низомов.


WiFi паролини бузишни биласизми? » Скачать музыку бесплатно новинки музыки 2016-2017\nWiFi паролини бузишни биласизми?\nКомментариев: 0 Просмотров: 3 220\nБугунги мақоламизда Сизларга WiFi паролини 5 дақиқада бузишни ўргатамиз. WiFi паролини бузиш учун бизга озгина вақт ва билим кифоя қилади. Маслаҳатларимизни бирга-бир қилиб такрорланг. Бунинг учун . . . Хай Хай шошманг.Сайтга киришдан олдин Сиздан қандай фикр ўтгани бизга номаълум. Маслаҳатим.уз шунақа маслаҳатлар берар эканми? Вой! WiFi паролини бузса бўларкан. Қандай бузса бўлади? деган фикр ўтган бўлиши аниқ. Маслаҳатим.уз шунақа маслаҳатлар берар эканми деб асабийлашиб кирганлар адашасиз. Биз бу мақолани WiFi паролини бузиб кирмоқчи бўлганлар учун ёздик. Азиз WiFi паролини бузадиган бўлажак Хаккерлар. Бизга шундай саволлар билан мурожаат қилишади. Барчангизга савол: Бировнинг ҳаққидан қўрқмайсизларми? Бу замонавий ва очиқдан-очиқчасига ўғирликку. Ўзингизни уни ўрнига қўйиб кўринг. Бир онда барча мб ларингиздан айрилиб қолсангиз алам қилмайдими. Маслаҳатимиз миянгиздан бундай фикрни ўчириб ташланг. Халол пулингизга мб сотиб олинг ва мард бўлинг.Хафсалангизни пир қилганимиз учун узр Яхшиси дўстларингизга ҳам улашиб уларни тарбияга чақиришга ёрдам беринг.Абдурахимов Абдусаттор Manba: Maslahatim.uz


«Ёш китобхонлар» ижодий клуби — Ishonch Gazetasi\n«Ёш китобхонлар» ижодий клуби\nМуҳтарам Президентимизнинг 2017 йил 12 январда қабул қилинган «Китоб маҳсулотларини чоп этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғибот қилиш бўйича комиссия тузиш тўғрисида»ги фармойишида «…аҳоли, айниқса, ёшлар орасида бадиий жиҳатдан юксак интеллектуал савияни ўстиришга хизмат қиладиган китобларга бўлган талабни ўрганиш»га алоҳида эътибор қаратилган.\nБадиий адабиётга ошно бўлган инсондан ёмонлик чиқмайди, дейди улуғларимиз. Зеро, китоб орқали инсон ўзини кашф этади, ҳаётни англайди. Айни вақтда китоб мураккаб, чигал муаммоларни англаш ва ечишга кўмаклашувчи устоз, чин дўст ва беминнат кўмакчидир.\nШунга кўра, биз «Ёш китобхонлар» ижодий клубини ташкил этиб, республикамизнинг бошқа вилоятларида ҳам ушбу клуб тармоқларини очишни мақсад қилдик. Бунинг учун биз таҳсил олаётган таълим муассасаси Ёшлар иттифоқи бошқа олий таълим муассасалари Ёшлар иттифоқига мурожаат этиб, ҳамкорликни йўлга қўйишимизга яқиндан ёрдам беради.\nХўш, кўзланган асосий мақсад нима?\nҲозирги техника асрида яратилаётган ҳар бир кашфиёт бизнинг эҳтиёжларимизга қаратилган экан, биринчи навбатда, бадиий адабиётларнинг электрон вариантларини яратиш зарур. Дейлик, кутубхонада, таълим масканида ёки уйда ўтириб китоб ўқиш учун вақт топа олмаётган пайтларда бадиий адабиётларнинг электрон вариантларини мобил телефонимизга юклаб тинглашимиз мумкин. Ёқимли овоз билан ўқилган бадиий асар тенгдошларимиз диққатини, албатта, тортади деб ўйлайман. Клубимизнинг биринчи иши китобхонлар оммаси учун ўзбек мумтоз асарлари, жаҳон адабиёти дурдоналари, замонавий бадиий адабиёт намуналарининг электрон вариантларини яратиш, кўпайтириш ва кутубхоналар, китоб дўконлари, диск сотиш билан шуғулланувчи дўконларга тарқатиш, шунингдек, интернет тармоғи орқали университетимиз электрон кутубхонасига жойлаштиришдан иборат. Натижада, адабиётларни мобил уяли алоқа телефонларига юклаб, тинглаш имкони пайдо бўлади. Бу эса айрим қизиқарли асарлар ўша китобнинг аслини сотиб олиб ўқишга ундаши ҳам мумкин.\nИнтернет тармоғида ижодий клубимизнинг ҳамкорлари билан ижодий мулоқотлар ташкил қилишимиз ҳам мумкин. Бунинг учун электрон почта орқали хат тарқатилади. Унда бирор ижодкорнинг ижодига, асарларининг мавзу кўлами, ғоявий-бадиий жиҳатлари, характер яратиш маҳорати, тил хусусиятларига эътибор қаратилиши, электрон мулоқотнинг ўтказилиш куни ва вақти эълон қилинади. Бу учрашувни ташкиллаштириш тегишли жойлардаги Ёшлар иттифоқи кенгашлари зиммасига юклатилса, ишнинг бориши анча осонлашади. Бу каби мулоқотларда ҳамфикрлилик, бир-бирини тинглаш, бир-бирининг фикрини тўлдириш, аниқроғи, мулоқот маданиятини эгаллашга эътибор ҳам назарда тутилади. Муҳими, мулоқот асноси талабаларнинг образли фикрлаш кўникмаси шакллантирилади, сўз бойлиги ошади, улар ўзбек тилининг нафосатини, жозибасини англаб боради.\nИжодий клубнинг амалга ошириш режалаштирилган кейинги вазифаларидан бири, бу таниқли ёзувчи, драматург ҳамда шоирлар билан глобал тармоқ орқали видео мулоқот ўрнатиб бориш. Ижодкорнинг бирор асари ёзилиш сабаби, асарларидаги образларга ўз муносабатини тинглаш ҳузурли, албатта. Қолаверса, жонли мулоқотлар китобхонни ёзувчи асарларига янада яқинлаштиради.\nИжодкор ёшларни кашф этиш ижодий клубимиз режалаштирган яна бир мақсаддир. Бунинг учун электрон почта орқали онлайн учрашувлар уюштирилади. Бунга бирор таниқли ижодкорни ҳам таклиф этиш мумкин. Натижада, ижодкор ёшларнинг ижодий маҳорати аниқланади, ўзаро суҳбатлар уларни бир-бирларига яқинлаштиради.\nАзалдан халқимиз китобга тарбия воситаси деб қараган. Шунинг учун ҳам китобхонлик маданиятини тарғиб қилиш давлат сиёсати даражасига кўтарилди. Келинг, тенгдошлар, инсон тафаккурининг ўсишига, бойишига кўмак берувчи китобга ҳамдам бўлиб яшайлик. Зеро, дунёда китобдан яхши дўст бўлмас.


Хитойда 3 та юк машинаси 2 та микроавтобус билан тўқнашиб кетди\nХитойда 3 та юк машинаси 2...\n12.08.2018 21:08 0 1122\nХитойнинг Чжэцзян провинцияси Ханчжоу шаҳрида содир бўлган йўл транспорт ҳодисаси оқибатида 9 киши ҳалок бўлди, дея хабар беради «Gazeta.ru» сайти.\nАвария бугун, 12 август куни маҳаллий вақт билан соат 03:58 да (Тошкент вақти билан соат 00:58 да) содир бўлган. Ханчжоу шаҳри кўчаларида юқори тезликда ҳаракатланаётган 3 та юк машинаси ҳамда иккита микроавтобус тўқнашиб кетган.\nПолиция ходимларининг қўшимча қилишича, учта транспорт воситаси ёниб кетган. Аммо айнан қайси машиналар ёнгани номаълум.\nЙТҲ туфайли 3 киши жабрланган. ЙТҲ сабаби ва воқеа сабабчилари номаълумлигича қолмоқда.


28 январь, 2020, 15:30 2098\nТеглар:Анзур Исмоилов | Пахтакор\nЖорий мавсумдан яна жамоамиз шарафини ҳимоя қиладиган Анзур Исмоилов айни пайтда Абу Дабидаги йиғинда қатнашмоқда. Клуб матбуот хизмати билан интервьюда 2020 йилги мавсумдаги мақсадлар, оиласи ва бошқа мавзулар ҳақида қизиқарли саволларга жавоб қайтарди.\n-Аввал сиз ўйнаган ва ҳозирги “Пахтакор” қанчалик фарқли? Нималар ўзгаришсиз қолган?\n-Олдин мен ўйнаган «Пахтакор» ва ҳозирги жамоа умуман бошқа-бошқа, аммо клубда мақсадлар ҳамиша юқори бўлган ва шундай қолган. Албатта, бу чемпионлик, кубокдаги ғалаба ва Чемпионлар лигасида муваффақиятли иштирок. Ҳозирда “Пахтакор” ҳар тарафлама профессионал, мураббийлар штаби, витаминизация ва машғулот жараёнлари билан бирга.\n-“Пахтакор”нинг 2019 йилги мавсумига қандай таъриф берасиз?\n-Жамоа учун ажойиб мавсумга айланди. Ўзбекистонда барча турнирларда зафар қучди. Лекин Чемпионлар лигасида гуруҳдан чиқиб, йўлни узоқроқ давом эттиришини кўпчилик кутганди. Ўзбекистонда жамоа барчадан кучлироқ эди. Буни улар амалда исботлашди.\n-Нима учун айнан «Пахтакор”га қайтдингиз?\n-Жамоа қанча ўйнашга имконим етса, шунча ўйнаб беришимни таклиф қилди. Бир йил ёки икки йил. “Пахтакор”да мақсад ва режалар юқори. Фаолиятимни чиройли тарзда чемпионат, кубокда зафар қучиб, Чемпионлар лигасида юқори натижалар билан якунлашни хоҳлардим. Шу сабабли шу ердаман.\n-Бир оз оилангиз ҳақида суҳбатлашсак. Рафиқангиз Марокашдан, у билан танишувингиз ноодатий кечган бўлса керак.\n-Ҳа, у Марокашдан. Танишувимиз Хитойда самолётда бўлган, у стюардесса эди. Ундан рақамини беришини сўрадим, рад қилди. Орадан икки ой ўтди, яна Хитойда самолётда уни учратдим ва яна рақамини сўрадим. Агар бу сафар рақамини бермаса, бақиришимни айтдим. Бу иш берди. Ўша оқшомдан бошлаб ёзишишга тушдик, кейин эса учрашдик. Ўшандан севги тарихимиз бошланди.\n-Унинг Ўзбекистонга мослашуви қандай кечди?\n-Қийин деб айтмаган бўлардим, барчаси яхши ўтди. Келгунича рус тилини ўрганиб бўлганди. У 6 тилда мулоқот қила олади. Уч ой ичида рус тилини жуда яхши ўрганди. Келганидан кейин ота-онам билан танишди. У рус тилида гапирганда ота-онам ҳайратланиб қолишганди. Улар рафиқамнинг Марокашдан эканигани ишонишмасди. Чунки Марокаш Африкада, у ерда эса қора танлилар яшайди, рафиқам эса русга ўхшарди. Оиламизга у шундай кириб келди. Бу жуда қувноқ бўлганди. Ўзбекистонни у жуда ёқтириб қолди, бу ерда барча нарса маъқул келади.\n-Рафиқангиз араб, француз, инглиз, хитой, испан, португал ва рус тилида суҳбатлаша олишини таъкидлаган. Уйда болалар билан қайси тилда мулоқот қиласизлар?\n-Болаларимиз Марокашда туғилган, рафиқам билан инглиз тилида гаплашамиз. Айтганча, у биладиган тиллар қаторига ўзбекчани ҳам қўшсак бўлади. У тилимизда гапиради ва тушунади. Болалар билан инглиз тилида суҳбатлашардик, аммо Хитойда узоқ яшаганимиз сабабли хитойчада ҳам гаплашишга тўғри келган. Марокашда улар французчада гапира бошлашди. Шундай ҳолат юзага келган. Ҳозир эса улар рус ва ўзбек тилида яхши мулоқот қилишади.\n-Соукаина ўйинларингизни стадионда кузатиб боради. Сизда бир вақтнинг ўзида шундай мухлис ва рафиқа борлигидан ғурурланасизми?\n-У болалар билан стадионга келади, мухлислик қилади ва қўллаб-қувватлайди. Футбол кўради, ўғлимни машғулотга олиб боради. Ўзимда вақт бўлса, ўғлимни машғулотга олиб бораман. Рафиқамнинг отаси Марокашда ўсмирлар мактабида мураббий бўлган. Демак, унинг оиласи ҳам футбол билан боғланган.\n-Футболда амалга ошмаган орзу?\n-Жаҳон чемпионатида қатнашиш.\n-Уларнинг доим кўпроқ бўлишларини хоҳлардим. Стадионларимизни тўлдиришса. Биз улар учун ўйнаймиз. Наманган, Бухоро ва Қаршида кўпинча стадион тўлади, у ерга бориш ёқимли. Тошкентда ҳам бундай ҳолат кўпроқ бўлишини истардим.\nФутболдан ташқари хобби\n-Оилам билан дам олиш. Денгизга бориш, тоғда сайр қилиш, волейбол ўйнаш.\nAnzur xayoting sarguzashtga boy ekan baxtli bol\nBilmas ekanmiz xotini marokashdan ekanligini baxtli bol anzur\nАнзур мухлисларга яхши тилак билдирибсиз лекин мухлислар стадионга келиши учун вилоят командаларига хадеб нохаклик билан карамасдан халоллик булса кейин стадион тулади а так сиз ва оилангизга бахт ва омад ёр булсин\nРасман! Анзур Исмоилов “Пахтакор” футболчисига айланди\nАнзур Исмоилов "Пахтакор" билан шартнома имзоладими?\nАнзур Исмоиловга "Сепахон", шунингдек, Хитой ҳамда Таиланд клублари ҳам жиддий қизиқишмоқда


ЎзА - Ота-она ажримининг жабрини бола тортади\n02.04.2018 13:38 Чоп этиш версияси\nОта-она ажримининг жабрини бола тортади\nЎзбекистон Республикаси Олий суди ва Ўзбекистон Республикаси Президентининг Сурхондарё вилоятидаги Халқ қабулхонаси ҳамкорлигида Термиз шаҳри ва Жарқўрғон туманида сайёр қабул ташкил этилди.\nДавлатимиз раҳбари ташаббуси билан Ўзбекистон Республикаси Президентининг Виртуал ва Халқ қабулхоналари ташкил этилиб, фуқароларнинг мурожаатларини тинглаш ҳамда аҳолини қийнаётган муаммоларга ечим топишнинг самарали тизими яратилгани қонун устуворлигини таъминлаш, одамларда давлатга, эртанги кунга ишончни янада мустаҳкамлашга хизмат қилмоқда.\nМаълумотларга кўра, жорий йилнинг ўтган даврида Ўзбекистон Республикаси Президентининг вилоятдаги Халқ қабулхоналарига фуқаролардан 12 минг 295 мурожаат келиб тушган. Уларнинг 794 таси бевосита суд-ҳуқуқ тизимига оид.\nМазкур сайёр қабулларда Олий суд раисининг ўринбосари Б.Деҳқонов ва бир гуруҳ судьялар икки кун давомида фуқароларнинг мурожаатини тинглаб, мавжуд муаммоларни ҳал этиш чораларини кўрди. Вақт талаб этиладиган ариза ва шикоятлар алоҳида назоратга олинди.\nАнгор туманидаги Зартепа маҳалласида яшовчи Н.Тошпўлатова уч фарзандни тарбиялаб, вояга етказмоқда. Тўққиз йил муқаддам турмушидан ажрашган.\n– Собиқ турмуш ўртоғим фермер хўжалигида ишлайди. Бир ярим йил бўлдики, фарзандларимиз учун алимент пулини тўламай қўйди, – дейди Н.Тошпўлатова. – Шу боис бироз қийналиб қолдик. Бу масала ечимини топмай келаётган эди. Мана, бугун Олий суд судьяларига барчасини очиқ айтдим. Мутасаддилар тегишли топшириқ олди. Ишимни зудлик билан ҳал этиб берадиган бўлишди. Адолат қарор топаётганидан хурсандман.\nТадбир доирасида Термиз шаҳри ва Жарқўрғон туманида ўтказилган очиқ суд мажлисларида мамлакатимиздаги инсонпарварлик, кечиримлилик, бағрикенглик тамойиллари ўз ифодасини топди.\nЖиноят ишлари бўйича Термиз шаҳар судида бўлиб ўтган Шеробод тумани судининг очиқ суд мажлиси ажрими билан тумандаги жазони ижро этиш муассасасида жазо муддатини ўтаётган ва хулқ-атвори яхши томонга ўзгарган етти маҳкум озодликка чиқарилди.\nШўрчи туманида туғилган О.Мусаев ўтган йили ўғрилик жиноятини содир этишда айбланиб, озодликдан маҳрум этилган. Жиноят ишлари бўйича Шеробод тумани судининг ажрими билан О.Мусаевнинг ўталмай қолган 3 йил 1 ойу 14 кунлик жазо муддати ойлик иш ҳақидан қисман давлат фойдасига ундириб бориш шарти билан шу муддатга ахлоқ тузатиш иши жазосига алмаштирилди.\n– Яқинда 21 ёшга тўламан, – дейди О.Мусаев. – Етти ёшимда отам билан онам ажрашиб кетган. Рўзғор учун аёл кишининг топгани етмас экан. Коллежда ўқиб юрган давримда бошқа тенгдошларимдек яшаш учун онамга сездирмай одамларнинг пулини ўмарадиган одат чиқардим. Жиноят жазосиз қолмаслигини билмаганман. Коллежда учинчи бочқичда ўқиб юрганимда жиноятчига айланиб, онамнинг юзини ерга қаратдим. Бундан жуда афсусдаман. Менинг истагим, бу дунёда ҳеч бир ота-она турмушидан ажрашмасин. Бундай оилада ҳали ақлини таниб олмаган фарзандлар жабр кўради. Энди сидқидилдан меҳнат қилиб, фақат ҳалол яшайман. Жиноят кўчасига кириб қолган биздек маҳкумларни кечираётган давлатимиздан миннатдорман.\nОлтинсой туманидаги Бўстон маҳалласида яшовчи 34 ёшли О.Жўраев турмуш ўртоғи Г.Тўраева билан 2008 йил ажрашиб кетган. Ҳозир уларнинг 15 ёшга тўлган бир фарзанди бор. Лекин О.Жўраев фарзанди вояга етгунча иш ҳақидан тўлаб бориши лозим бўлган алимент пулини бир неча марта огоҳлантирилган бўлса-да, қасддан бўйин товлаб, 10 йил давомида тўламай келган. Бу қилмиши учун унга нисбатан яқинда қамоқ эҳтиёт чораси қўлланилгач, жабрланувчига етказилган моддий зарар – 26 миллион 925 минг 585 сўм оила аъзолари томонидан тўлиқ қоплаб берилган.\nЖиноят ишлари бўйича Жарқўрғон тумани судида бўлиб ўтган очиқ суд мажлисида Жиноят ишлари бўйича Олтинсой тумани суди жабрланувчи Г.Тўраеванинг бошқа даъвоси йўқлиги, эрини кечиргани ва ярашув тўғрисидаги аризаси ҳамда О.Жўраевнинг қилмишидан пушаймонлигини инобатга олиб, уни суд залидан озодликка чиқарди.\n– Шунча йил фарзандимнинг моддий таъминотидан бўйин товлаб келганимга иқрорман, – дейди О.Жўраев. – Энди содир этган бу ишимнинг хунук оқибатларини чуқур англаб етдим. Ўғлим вояга етгунча унинг моддий таъминотига ойлик даромадимнинг белгиланган қисмини ўз вақтида йўналтириб тураман. Бу қилмишим жиноят экани ва унга жазо муқаррарлигини тўлиқ тушуниб олдим.\nСайёр қабул чоғида Ўзбекистон Республикаси Олий суди раисининг ўринбосари Б.Деҳқонов фуқароларнинг ҳуқуқий маданиятини оширишга қаратилган очиқ мулоқот ўтказиб, иштирокчиларга суд-ҳуқуқ соҳасида юз бераётган ўзгариш ва янгиланишлар ҳақида гапириб берди. Иштирокчиларни қизиқтирган саволларга жавоб қайтарди.


Сергелида хусусий уй-жойларга хизмат кўрсатувчи профессионал бошқарув компанияси иш бошлади\n14:45 / 17.11.2017\nЎзА хабарига кўра, Шавкат Мирзиёевнинг Сергели туманига ташрифи давомида унга мазкур хизмат кўрсатиш маркази фаолияти ҳақида маълумот берилган.\n«Бугунги кунда кўп уйларни ўзида бирлаштирган йирик ширкатлар оптималлаштирилиб, хусусий уй-жой мулкдорлари ширкатлари ва профессионал бошқарув компаниялари ташкил этилмоқда.\nБу ерда мулкдорларнинг кундалик юмушларини бажариш учун барча соҳалар бўйича мутахассислар фаолият олиб бормоқда. Ҳовлиларга ўрнатилган чироқлар, йўлаклардаги озодалик, дарахтлар ва гуллар доимий назоратда, ҳар бир уй кузатув камералари билан таъминланган», дейилган хабарда.\n«Маълумки, шаҳарда уй-жой фондини янада кенгайтириш, уй-жойларни куз-қиш мавсумига тайёрлаш, таъмирлаш ва фойдаланиш ишларининг самарадорлиги хусусий уй-жой мулкдорлари ширкатлари фаолиятига боғлиқ. Шундай экан, мазкур ширкатларнинг моддий-техник базасини кучайтириш, уларни давлат томонидан қўллаб-қувватлаш ҳамда молиявий соғломлаштириш биринчи галдаги вазифадир», дейилади хабарда.


Тбилисида полиция намойишчиларга қарши сув пуркагичлардан фойдаланди\nТбилиси 8 ноябрь 2020 йил\nЯкшанба куни кечқурун Грузия пойтахти Тбилисида намойишчилар полиция билан тўқнашдилар. Ҳуқуқ-тартибот идоралари сув пуркагичлардан фойдаланган ва баъзи хабарларга кўра, Марказий сайлов комиссияси биноси олдида йиғилган мухолифат тарафдорларига қарши кўздан ёш оқизувчи газ ишлатилган.\nНамойишчилар комиссия раҳбарининг истеъфосини ва янги парламент сайловларини тайинланишини талаб қилмоқда.\nПолиция намойишчилар бинога бостириб кирмоқчи бўлганлиги сабабли куч ишлатганликларини айтди. Бироқ, газдан фойдаланганини рад этади.\nРасмий маълумотларга кўра, 31 октябрдаги сайловларда ҳукмрон «Грузия орзуси» партияси ғалаба қозонди. Мухолифат, унинг етакчи кучи — Михаил Саакашвилининг Бирлашган Миллий Ҳаракати — сайловларни сохталаштирилган деб атайди. Мухолифат вакиллари янги парламентдаги мандатларидан воз кечишларини айтишди.\nАввалроқ, Тбилисида якшанба куни бўлиб ўтган митингда оппозиция раҳбарлари МСКга талабларини қондириш учун «ультиматум» қўйишди. Аммо бу содир бўлмади, шундан сўнг намойишчилар МСК биносига бордилар, у ерда уларни полиция кутиб олди.


"Андижондаги янги супермаркетнинг бир квадрат метр кираси 20 доллар туради"\nSizdan Telegram” лойиҳасида Сиздан келаётган хабарлар, фото ва видеолар ўрин олади. Telegram, WhatsApp тармоғидаги рақамларимиз: +420 724 971 539; +420 724 740 755. Электрон почтамиз: ozodlikmail@gmail.com 60 йилдан зиёд вақт мобайнида холис журналистика андозалари асосида фаолият юритаётган Озодлик радиоси, агар истагингиз, шахсингиз сир қолишини кафолатлайди. **************************************************************************************************************\n“Андижондаги янги супермаркетнинг бир квадрат метр кираси 20 доллар туради”\nАндижонлик Озодлик тинловчиси янги супермаркет очилгани тўғрисида хабар юборди:\n- Андижонда янги супермаркет ишга тушди. “Эски шаҳар бозори бузилишига ҳам шу сабаб бўлди,” деб айтмоқда Андижон аҳолиси. Яна бир муҳим нарсага назарингизни қаратсам, ушбу супермаркетда кира нархи бир квадрат метрига 20 доллар турар экан”.\nСўхлик яна бир муштарий Озодлик орқали Шавкат Мирзиёевдан Сўҳ туманида бўлаётган муаммоларни ҳал этишни сўрамоқда:\n“Мен Фарғона вилотининг Сўх туманида истиқомат қиламан. Илтимос, шу ноҳақ йўл азобини Шавкат Мирзиёвга етказиб беринг. Сўх ҳам Ўзбекистонга қўшилсин. Қачонгача қирғизларга пул бериб ўтамиз? Мана масалан, айни пайтда Россиядан келган шахсдан 140 минг сўм чегарачи ва 60 минг сўм божхона вакиллари олмоқда. Ёки масалан юк ташлайдиган машина Сўхга борганча 4 миллион сўм қирғизларга йўлда бериб бормоқда.\n“Пиво ичганлар милиция томондан калтакланмоқда”\nМен сизларга давлатимизда жиддий ривожланиб келаяпкан коррупция масаласида ёзмоқдаман. Мен Сурхондарё вилоятининг Жарқўрғон туманида 60-йилдан бери истиқомат қилиб келаман. Шу ёшга кириб, юртимиз энг тинч ва ривожланаётган мамлакат деб юрардим.\nБироқ, Жарқўрғон туманига Д. деган милиция мулозими бўлиб келгандан сўнг, туманимизда порахўрлик, шантаж ва тухмат ўта даражада ривожланиб кетди. Биринчи ўринда у ўзига яқин бўлган милиция ходимларини Бойсун туманидан бизнинг туманимизга йиғиб олиб, кейинчалик ҳар бирини турли бўлимларни раҳбарлик қилишга тайинлаган. Яъни, барчасини муҳим лавозимларга жойлаштириб, “ставка” белгилаб, уларни халқдан пора олиш учун ўтказиб қўйди. Масалан, оддий фуқаро милиция хонасига кириш учун навбатчига 20 минг сўм беришга мажбурланмоқда.\nБолаларимиз Россияга ишга кетиш учун ҳам милицияга пора берадиган бўлиб қолди.\nПаспортни олиш учун 100$ АҚШ доллар пора бериш зарур. Агар Россияга чиқиш учун думалоқ муҳр керак бўлса, бу тақдирда 200$ АҚШ доллар сўрамоқда.\nТуманимизнинг тарихида ҳеч бўлмаган муаммоларга ушбу милиция раҳбари доим сабабчи бўлмоқда. Кечқурунлари милиция ходимлари билан «обход» қилишга чиқиб, ишдан сўнг пиво ичиб уйга қайтаётган одамларни ўраб, ғурурига тегадиган сўзларни айтиб, провокация қилиб, роса дўппослаб уришмоқда. Ундан сўнг милиция ходимлари ўзларига керакли қисмини бемалол телефон орқали видеога туширишмоқда.\nЭртаси куни болаларимизни милиция хонасига чақириб, уларга видео тасвирни кўрсатишади ва катта миқдордаги пул талаб қилишади. Шу катта пулни топиб берган қутилади, пули йўқ албатта қамалади.\n1994 йилдан бери ҳозирги кунгача Жарқўрғон туманида қанча милиция раҳбарлари ўзгарган. Бироқ, туманимизнинг аҳолиси бирорта милиция ходимига ҳеч қўл кўтармаган ва сўкиб ҳақорат ҳам қилмаган. Бу мулозим 120$ минг АҚШ долларлик олма боғ, қанчадан-қанча автомобил ва кўчмас мулкларни бир йил давомида сотиб олган. Бунча бойликларни қаердан ортирганини бизнинг туман аҳолиси билиб ва кўриб турмоқда.\n(таҳр. Мактуб муаллифи бу мулозимнинг исм-шарифи ва лавозимини аниқ ёзган. Бироқ даъволар фактлар билан мустаҳкамланмагани туфайли Озодлик томонидан ўчириб ташланган.)\n«Ҳар бир ўқувчидан 3 банка бўёқ талаб қилинмоқда»\nАссалому алайкум, Озодлик мухбирлари.\nБу мактубни янги ўқув йилида ёзмоқдаман ва эътиборингизни поранинг янги усулига жалб этмоқдаман. Бу порахўрлик «Краска бизнеси» деб номланади.\nБу бизнес Тошкентдаги Ғалабанинг 40 йиллиги кўчаси (кўчанинг янги номи Озодликка номаълум - таҳр.)да жойлашган 152-сонли мактабда йўлга қўйилган. Боламнинг ҳужжатларини мактабга қабул қилиш учун мендан лак-бўёқ маҳсулотлари ишлаб чиқарадиган «Ҳаёт» корхонасидан 3 банка краска сотиб олиш мажбурий талаб қилинмоқда. Биз краска бера олмаганимиз учун 100 минг сўм беришга мажбур бўлдик.\nКелинг, бу бизнесга бир назар солсак. Ҳар йили минглаб мустақиллик фарзандлари илк бор мактаб остонасига илм учун пора бериб қадам қўйишмоқда. Илк қадам пора бериш билан қўйилса, бу авлод келажакда ким бўлади?\nҲар бир ўқувчидан 3 банка бўёқ талаб қилинмоқда. Бироқ, менинг саволим қуйидаги: Бу раҳбарларнинг ва РайОНОнинг талабими ёки директорнинг бизнесимикин? Тошкентда қанча болалар мактабга боради? Шаҳар бўйича қанча мактаб мавжуд? Мактаб фондининг пуллари кимнинг ҳисобига бориб тушмоқда?\nЎқувчилардан қиммат бўёқни пора тарзида олиб, кейинчалик бу бўёқни мактаб раҳбарияти қаерга ишлатмоқда? Балки қурилиш моллари дўконларига арзонроқ сотиб, ҳар томонлама пул қилишмоқда.\nҲар ой мактаб фонди учун 100 минг сўм мажбурий йиғилмоқда. Бу пул кимларнинг чўнтагига бориб тушмоқда?\nҲаммаси муттаҳам. Масалан, Мустақиллик байрамидан олдин, солиқ ходимлари шахсий дорихоналарни 25 миллион сўм нақд пул топширишга мажбурлашмоқда.\nБу каби ўзбек жамиятини ва мактаб раҳбариятини нима қилиш керак? Қандай қилиб буларни қонунга тортиб жазолаш мумкин?\nБунақа муттаҳам директорларни РайОНО ва Ўрта Махсус Таълим раҳбарлари тайинлашмоқда. Ахир бу келажак авлодку… Ахир ўқувчиларни бу каби бузуқ таълим-тарбияни илк бор мактаб остонасида кўриб ўрганишга мажбурлашмоқда. Бу тақдирда фарзандларимиз эртага ким бўлиб чиқишади?


Коронавирусни юқтирганлар учун нафас машқлари: Қандай қилинади, нима мумкин эмас? - Zamin.uz\n18:40 / 25.11.2020\nКоронавирусни юқтириб олган бўлсангиз ва у сизда енгил шаклда ўтиб кетган бўлса ҳам, шифокорларнинг фикрича, ўпка етарлича зўриққан ва унинг тикланиши учун нафас машқларини бажариш муҳим саналади.\nҚандай машқларни бажариш мумкин?\nНафас машқлари нафақат жисмоний, балки психологик саломатлик учун ҳам яхши. Чуқур нафас олиш одамнинг тинчланишига, стрессни йўқотишга ёрдам беради. Ичингизда бешгача санаб бурун орқали чуқур нафас олинг. Нафасни ичингизда беш сония тутиб туриб, кейин оғиздан секин чиқаринг. Кун давомида бир неча марта такрорланг.\nУшбу машқлар диафрагмани мустаҳкамлаш ва мушаклар тонусини яхшилашга ёрдам беради. Осмонга қараб ётинг, оёқларни тиззадан букинг, қўлларни тана ёнига ерга қўйинг. Чуқур нафас олинг ва шу вақтнинг ўзида бош, бўйин ва елкангизни полдан кўтаринг. Нафас чиқарганда оёқларни ердан 45 градусда кўтаринг. 10 марта оёқларни кўтаринг ва туширинг, аввалги ҳолатга қайтинг.\nУшбу машқ кўкрак қафаси ва ўпкалар учун фойдали ҳисобланади. Ётган ҳолда бошингизни пастга эгинг. Чуқур нафас олинг, бошингизни кўтаринг ва елка ҳамда бўйинни максимал даражада юқорига кўтаринг. Нафас чиқарганда эски ҳолатга қайтинг ва 10 марта такрорланг.\nЭнгашиб бажарадиган машқ\nТик туринг, оёқларни елка кенглигида очинг. Пастга энгашинг ва эски ҳолатга қайтинг, нафас олинг. Нафас чиқаринг ва қўлларингизни пастга туширинг. Ушбу ҳаракатларни 4 марта такрорланг. Ушбу машқ, айниқса, кўп ўтириб ишлайдиганлар учун жуда ҳам самарали ҳисобланади.\nУшбу машқ нафақат ўпкалар, балки прессни яхшилашга ёрдам беради. Осмонга қараб ётинг, тиззаларни букинг ва бир қўлингизни қоринга, иккинчисини кўкрак соҳасига қўйинг. Чуқур нафас олинг, оғиз орқали нафас чиқаринг кейин эса нафасни 7-8 сония тутиб туринг ва ушбу ҳаракатларни 10 марта такрорланг.\nУшбу машқ нафақат мушакларнинг тонусда бўлиши учун, балки умуртқа поғонаси ва ўпкалар учун ҳам фойдали. Полга ётинг. Тирсакларни 90 даража букинг ва танани кўтаринг. Вазнни елка билан кўтаринг, қоматингиз тик эканлигига эътибор қаратинг ва бошингизни кўтариб, 30 сония шу ҳолатда туринг.\nЭшкак эшиш машқи\nБунинг учун эластик лента ва бинт керак бўлади. Полга ўтиринг ва оёқларингизни чўзинг ва Х шаклига келтиринг. Қўлларни олдинга чўзинг, кейин эса ортга ташланг. 10-15 марта такрорланг.\nАввало, ҳар қандай зўриқтирадиган машқларни бажармаслик керак. Вирус сабаб шундоқ ҳам толиққан ўпкани янада зўриқишга олиб келмаслик керак. Оддий машқлардан бошлаш керак. Ортиқча ҳаракат талаб қиладиган нафас машқларини тузалгандан кейин бажарганингиз яхши. Нималарни қилмаслик керак экани ҳақида қуйида маълумот бериб ўтамиз.\nНафас машқлари коронавирус билан зарарлангандан кейин тикланишга ёрдам беради. Аммо шифокорлар баъзи машқларни бажариш ўпка учун зарарли бўлиш мумкин деган фикрда. Пуфак пуфлаш ёки вокал машқлари шулар жумласидан. Бу каби машқлар ўпкада чандиқ пайдо қилиши бу эса унинг фаолиятининг сусайишига олиб келиши мумкин.\nНафақат сигарет, балки электрон сигаретлар ҳам ўпкалар саломатлиги учун хавфли бўлиши мумкин.\nСауна ёки парли ҳаммом\nКоронавирус нафақат ўпка, балки қон-томирларга ҳам ҳужум қилади. Энг кўп тарқалган асоратлардан бири эса тромблар пайдо бўлиши ва инсульт ҳисобланади. Тузалгандан кейин ҳам қон-томир тизимини зарарлаши мумкин бўлган зўриқишлардан қочиш керак. Ҳаммом ва сауна эса юқори ҳарорат ва намлик сабаб хавфли бўлиши мумкин.\nСпиртли ичимлик ичиш\nСпиртли ичимлик ичганда қон-томирлар тез кенгаяди ва тезда тораяди. Соғлом инсон учун ҳам хавфли бўлган мазкур ҳолат коронавирусга чалинган одамда салбий оқибатларга олиб келиши мумкин.\nЖуда ҳам иссиқ буғ, эфир ёғи билан мустақил даволанишга ҳаракат қилмаслик керак. Чунки ўпка шиллиқ қаватига зарар етказгани сабаб тикланиш ўрнига қўшимча зўриқишга сабаб бўлиб қолиши мумкин. “Замин” янгиликларини “Одноклассники”да кузатиб боринг


16:13 15.11.2019 (Янгиланган 16:19 15.11.2019)\nТуркия Россиянинг С-400 зенит-ракета тизимларини сотиб олиш қарорини ўз суверен ҳуқуқи деб билади, деб таъкидлади Туркия президенти Ражаб Тоййиб Эрдўған. У ушбу баёнотни америкалик ҳамкасби Доналд Трамп билан музокаралардан сўнг Вашингтондан уйга қайтаётганда айтди.\nХориждаги машқда илк бор С-400 зенит ракета тизимидан фойдаланилади\n“Биз С-400 дан буткул воз кечиш талабини тўғри деб ҳисобламаймиз. С-400 дан бутунлай воз кечиш ва Patriot (АҚШ ҲҲМ тизими)га ўтишнинг имкони йўқ. Биз Patriot сотиб олишимиз мумкинлигини айтдик, бироқ уни сотиб олиб С-400 дан воз кеча олмаймиз. Бу бизнинг северен ҳуқуқимиз”, - деди Эрдўған Вашингтондан қайтаётган вақтда самолётда турк журналистларига. Туркиянинг NTV телеканали унинг сўзларини келтирди.\nТуркия президенти, умуман олганда, унинг АҚШга ташрифи ижобий бўлгани ва мавжуд бўлган келишмовчиликларни бартараф этиш учун мулоқот зарурлигини таъкидлади.\n“Биз F-35 (АҚШ қирувчилари) бўйича ижобий натижага эришишни истаймиз. Аммо бу сафар мен Трампнинг ушбу мавзуга нисбатан анча ижобий ва конструктив ёндашувини кўрдим”, - деди Туркия етакчиси.\n“Сегодня.ру” портали бош муҳаррири, ҳарбий шарҳловчи Юрий Котенок Sputnik радиосида бу баёнотлар юзасидан изоҳ берди.\n“Эрдўған яна бир бор ўз эгилмайдиган позициясини кўрсатмоқда, ва дунёда бир давлатнинг бошқаларга ўз иродасини шарт қилишга уринаётган бир шароитда бу жиддий ҳаракатдир. Шунинг учун, АҚШ зенит-ракета тизимлари масаласида тўғридан-тўғри рад этиши бўйича Эрдўғаннинг позицияси - бу, албатта, Туркия етакчиси фойдасига хизмат қилади”, - деди Юрий Котенок.\nУнинг сўзларига кўра, Туркия раҳбарияти олдида қийин вазифа турибди.\n“Туркия нафақат минтақада держава ролига даъво қилмоқда, у аллақачон стратегик даражага чиқишга ҳаракат қилмоқда. Бу ерда Эрдўған олдида жуда қийин вазифа – НАТО аъзоси бўла туриб, Москва билан алоқани ўрнатиш. Биз бу Қўшма Штатлар катта норозилигини келтириб чиқараётганини кўрмоқдамиз. Шу муносабат билан Эрдўғаннинг Вашингтонга қилган ташрифи ижобий натижа бўлгани, уни бузишга уриниш бўлганига қарамасдан, диққатга сазовордир. Эрдўғаннинг баёнотлари (С-400 ҳақида - таҳр.) ҳозирча уни енгиш мумкин эмаслигини кўрсатмоқда. Гарчи америкаликларнинг Туркия раҳбариятига нисбатан қўллаши мумкин бўлган кенг қамровли чоралар мавжудлигини унутмаймиз. Туркия минтақадаги у ёки бу сиёсий ва ҳарбий-сиёсий провокацияларга жалб қилиниши мумкинлигига тайёр бўлиши керак”, - деди Юрий Котенок.\nИюл ўрталарида Анқара ва Вашингтон муносабатларида инқирозни келтирган, Россиянинг С-400 тизими етказиб берилиши бошланганди.\nТуркияда 2020 йил апрелда С-400 тўлиқ ишга туширилишини айтишган.


Дуккакли экинларнинг майсалари ва илдизи чириш касалликлари | Агро-Олам.Uz\nБош саҳифа Деҳқончилик Дуккакли экинларнинг майсалари ва илдизи чириш касалликлари\nДуккакли экинларнинг майсалари ва илдизи чириш касалликлари\nҚўзғатувчи замбуруғлар зарарланган уруғ, ўсимлик қолдиқлари ва тупроқда сақланади. Касаллик кўпроқ тупроқ намлиги 50% дан паст, тупроқ ҳарорати 18-25оС бўлганида ва уруғ чуқур экилганида кучли ривожланади. Илдиз ва ниҳоллар чириши экин сийрак бўлиб қолишига, касаллик кучли ривожланганида ҳосил 30% ва кўпроққа пасайишига олиб келади.\nКасалликни бир нечта паразит замбуруғлар қўзғатади. Улардан энг кўп тарқалгани – фузариоз, камроқ учрайдиганлари ризоктониоз, питиоз ва қора илдиз чиришдир. Бу касалликларнинг характерли белгилари қуйида келтирилади.\nДуккакли экинларнинг илдизи физариоз қуруқ чириши\nКасалликни Fusarium solani f.sp. phaseoli ва баъзи бошқа Fusarium турлари қўзғатади. Янги униб чиққан ниҳолларнинг ўқ илдизларида оч-қўнғир, сўнгра қизғиш-қўнғир ва ниҳоят қўнғир доғлар, сўнгра илдиз бўйлаб чатнашлар пайдо бўлади (1-расм), илдиз нобуд бўлади ва ўсимлик сўлиб қолади. Баъзи ўсимликларда зарарланган жойлардан юқорироғида ён илдизлар ўсиб чиқади. Замбуруғ ўсимликларга ҳар хил яралар орқали ёки бевосита илдизнинг соғлом тўқималарига киради. Далага дуккакли экинларни қайта экиш тупроқ зарарланишини кучайтиради. Дуккакли экинлар бўлмаганида ҳам паразит тупроқда 5 йилдан кўпроқ сақланиши мумкин.\nДуккакли экинларнинг илдизлари фузариоз қуруқ чириши (қўзғатувчи Fusarium solani f.sp. phaseoli).\nҚўзғатувчининг белгилари. Ҳаво мицелийси бароқ ёки юпқа парда шаклли, оқ, оқ-пушти, оқ-оч-жигарранг-сариқ тусли. Макроконидиялар ҳаво мицелийси, пионнот ва спородохийларда пайдо бўлади, урчуқ-ўроқ шаклли, эгилган, баъзан деярли эгилмаган, 4-6 ҳужайрали, кўп бўлганида оч-қўнғир-сариқ, кўкиш-яшил, қўнғир-оқиш тусли, 4 ҳужайралиларининг ўлчами 30-45х4,5-5,5 мкм, 6 ҳужайралиларники 20-60х4-7 мкм.\nПатоген омборхонадаги картошка туганакларида қуруқ чириш қўзғатади, чириётган помидор ва ғалла донларида учрайди. Пояни одатда илдиз бўғзидан юқорироғидан зарарлайди.\nДУККАКЛИ ЭКИНЛАРНИНГ РИЗОКТОНИОЗ ИЛДИЗ ЧИРИШИ\nҚўзғатувчи Rhizoctonia solani замбуруғи. Экилган уруғ чирийди, унганларининг илдиз бўғзида қайноқ сувга куйганга ўхшаш, рангсиз доғлар пайдо бўлади, натижада уруғбарг ва ниҳоллар сўлийди. Каттароқ ниҳоллар ва ёш ўсимликларнинг илдиз бўғзида бироз ботиқ, қизғиш-қўнғир, узунчоқ яралар пайдо бўлади (2-расм).\nПИТИОЗ ИЛДИЗ ЧИРИШИ\nҚўзғатувчилар Pythium debaryanum ва Pythium sp. замбуруғлари. Ниҳолларнинг илдиз бўғзида ҳўл чириш ривожланади. Ниҳоллар ва баъзан ёш ўсимликлар сўлиб қолади ва қурийди.\n2-расм. Дуккакли экинларнинг ризоктониоз илдиз чириши (қўзғатувчи Rhizoctonia solani).\nДУККАКЛИ ЭКИНЛАРНИНГ ҚОРА ИЛДИЗ ЧИРИШИ\nҚўзғатувчи Thielaviopsis basicola замбуруғи. Зарарланган ўқ илдизда тўқ-қўнғир, сўнгра қора тус олувчи доғлар пайдо бўлади, илдиз чирийди. Замбуруғ ҳақида маълумотлар “Помидор касалликлари” маърузасида келтирилган.\nБулардан ташқари, дуккакли ўсимликларда илдиз чиришини баъзан бир нечта иккиламчи паразит замбуруғ ва бактериялар ҳам қўзғатади.\nДУККАКЛИ ЭКИНЛАРНИНГ МАЙСАЛАРИ ВА ИЛДИЗИ ЧИРИШИ БИЛАН КУРАШ ЧОРАЛАРИ\nКасалликларга чидамли ва эртапишар навлар яратиш ва қўллаш;\nЮқори сифатли, соғлом, пухта сараланган ва самарали фунгицид билан дориланган уруғларни тавсия қилинган муддатларда ва чуқурликка, эртароқ муддатларда ва қисқа вақт ичида экиш;\nУларни экишдан олдин 12-20 соат давомида ивитиш;\nЭкиш пайтида қаторларга фосфор ва калий ўғитлари солиш;\nАгротехника қоидаларига риоя қилиш, қатқалоқни юмшатиб туриш;\nАлмашлаб экишни жорий қилиш, дуккакли сабзавот экинларини олдинги йили ҳам шу экин бўлган далага экмаслик, кўп йиллик дуккакли ем-хашак ўтларидан камида 1 км узоқдаги далаларга экиш;\nЭкин қолдиқларини даладан чиқариб ташлаш ва ерни кузда чуқур ҳайдаш лозим.\nТошкент ва Жиззах вилоятларида синалган уруғ дорилагичлари (Витавакс 200ФФ, Янги Раксил, Дармон-4, Ҳимоя) орасида ВИТАВАКС 200ФФ нўхат илдиз чириши ва фузариозга қарши энг юқори биологик самарадорлик кўрсатган.


Қочқинлар умидлари ушалмагач, Австрияни тарк этишмоқда\n18:55 / 15.12.2015\nКосовалик, ироқлик ва афғонистонлик қочқинлар Австрияни умидлари ушалмагач, тарк этмоқдалар. Муҳожирларнинг айтишича, бу мамлакатда уларга юқорироқ даражада эътибор ажратишларини кутишган ва қочқин мақоми олиш осонроқ кечади, деб ўйлашган. Бу ҳақда The Local нашри маълум қилмоқда.\nCaritas хайрия ташкилоти вакили Мартин Гантнернинг изоҳлашича, баъзи муҳожирлар “депортация ва камситилишдан” қўрқиб, баъзилари оилаларини соғиниб, қолганлари эса Австрия ва Европа улар ўйлаганчалик бўлиб чиқмагани учун уйларига қайтишмоқда.\n“Бу ерда улар ноаниқликларга дуч келишмоқда, кўплаб қочқинлар жабр кўрган ва хавфсизлик шароитларига муҳтождирлар”, дейди Гантнер.\nНашр маълумотларига кўра, Австрияни жорий йилнинг январидан ноябригача ўз истаги билан 1,1 минг косовалик, 530 ироқлик ва 120 нафар афғон тарк этган. Таққослаш учун, 2014 йилда Австрияни фақатгина 2 ироқлик, 9 афғон ва бир эронлик тарк этганди.\nВена инсон ҳуқуқларини ҳимоя қилиш уюшмаси раҳбари Гюнтер Эккернинг айтишича, бу ҳолат келажакда ҳам сақланиб қолади.\n“Кўплаб ироқликлар яхшироқ ижтимоий ҳимоя кутганларини айтмоқдалар, уларнинг кўпи қочқин мақоми олиш жараёни қанча давом этишини ҳаттоки билмайди. Улар оилалари уларга бир йил ёки ундан кўпроқ вақтдан кейин келиб қўшилишларини ҳаттоки тасаввур ҳам қилмаганлар”, деб айтмоқда Эккер.\nНашрнинг таъкидлашича, Косова етарлича хавфсиз давлат ҳисоблангани учун бу мамлакатдан келган муҳожирларнинг бошпана олишга имконияти жуда кам, бироқ Ироқ ва Афғонистондан келган муҳожирлар учун бу жараён бир мунча соддалаштирилган.


Газета СБХ / 2014 год / № 19 / Почта қутиси\nФирмамиз қозоғистонлик ҳамкордан техник ускунани ижарага олишни мўлжаллаяпти. 18 ой мобайнида ундан фойдаланишга контракт расмийлаштирмоқчимиз. Уни республикага олиб кираётганда қандай божхона расмиятчиликларига риоя этилади?\n– Сиз хорижда ижарага олган ускунани Божхона кодексининг (БК) 22-моддасига мувофиқ «Вақтинча олиб кириш» божхона режимида расмийлаштириш керак. Унда товарларни вақтинча олиб киришга уларни қайта олиб чиқиш мажбурияти тақдим этилган тақдирда йўл қўйилади. Моддада белгиланишича, товарлар вақтинча мамлакатимиз ҳудудида жойлаштирилади ва белгиланган муддат мобайнида уларнинг ҳолатини тубдан ўзгартирмаган тарзда фойдаланилади. Бироқ ушбу шартни айнан қабул қилмаслик керак. Табиийки, вақтинча олиб кирилган, айтайлик, техника ёки ускуна фойдаланиш чоғида эскиради. Бунга йўл қўйилади, ҳатто уларни таъмирлаш мумкин, бироқ мукаммал таъмирланмайди. Энг муҳими – Ўзбекистондан олиб чиқиш чоғида божхона органлари уларни идентификациялаш имкониятига эга бўлсинлар.\nВақтинча олиб кириш божхона режими шуниси билан фойдалики, унга жойлаштирилган товарлар бождан, солиқлардан тўла ёки қисман озод этилади. Ушбу режимга мақомига кўра хорижий бўлган товарларгина жойлаштирилиши мумкинлигини билиш муҳим.\nВақтинча олиб кирилган товарларга иқтисодий тусдаги тақиқ ва чеклашлар қўлланилмайди, бироқ ташқи савдо фаолиятини тартибга солишга доир қонун ҳужжатларида назарда тутилган қолган барча тақиқ ва чеклашлар муайян чеклаш ёки тақиқ белгиланган меъёрий ҳужжатда назарда тутилган тартибда албатта қўлланади.\nРежимни қўллаш тартиби Вазирлар Маҳкамасининг «Ўзбекистон Республикасида товарлар ва транспорт воситаларини вақтинчалик четдан олиб келиш (четга олиб чиқиш) шартлари тўғрисида»ги Қарори (13.04.2013 йилдаги 106-сон) ва у тасдиқлаган Товарлар ва транспорт воситаларини вақтинчалик четдан олиб келиш (четга олиб чиқиш) божхона режимига қўйиш қоидалари (бундан кейин – Қоидалар) билан белгиланган.\nМаълумот учун! Қуйидагилар вақтинчалик четдан олиб келиш (олиб чиқиш) божхона режимига қўйишнинг шартлари ҳисобланади: уларга декларация тўлдириш; идентификациялаш имкониятини таъминлаш; зарур ҳолларда божхона тўловларини тўлаш ва агар товар ваколатли органлар томонидан назорат қилиниши керак бўлса, уларнинг рухсатномаларини тақдим этиш.\nҚоидаларнинг IV бўлимида вақтинча олиб кириладиган товарлар ва транспорт воситаларини божхона божлари ҳамда солиқлардан тўлиқ озод этиш шартлари белгиланган. Чунончи, Қоидаларнинг 32-банди «г»–»х» кичик бандларида кўрсатилган товарларни вақтинчалик четдан олиб келишга бир йилгача бўлган муддатда божхона божлари ва солиқлардан тўлиқ озод этилган ҳолда рухсат берилади. Ушбу муддат тугагандан кейин уларга вақтинчалик четдан олиб келишнинг бундан кейинги муддатига даврий божхона тўловлари қўлланилади.\nТоварларни бирор-бир давлатнинг ҳудудига вақтинча олиб кириш халқаро амалиётда анча кенг қўлланади. Унга доир қоидалар кўпгина халқаро ҳуқуқий ҳужжатларда, хусусан, янгиланган Божхона таомилларини уйғунлаштириш ва соддалаштириш Киото конвенциясида (1999 йил) келтирилган. Истанбулда имзоланган Вақтинча олиб кириш тўғрисида конвенция (1990 йил) бутунлай шу мавзуга бағишланган. Товарларнинг муайян тоифалари учун вақтинча олиб кириш қоидаларини белгилайдиган кўплаб бошқа халқаро битимлар, масалан, контейнерлар ва кўргазмалар бўйича конвенциялар мавжуд.\nШуни қайд этиш лозимки, БКнинг 23-моддасига кўра, товарларнинг айрим тоифалари учун қонун ҳужжатларига мувофиқ вақтинча олиб кириш (олиб чиқиш)нинг анча узоқроқ муддатлари белгиланиши мумкин. Қоидаларга 4-иловада бундай товарларнинг Рўйхати белгиланган. Эҳтимол, сиз олиб киришни мўлжаллаётган ускуна ҳам унга киритилгандир.\nМаълумот учун! Товарларни вақтинчалик четдан олиб келиш режимига қўйишнинг белгиланган муддати БЮДда кўрсатилади.\nТоварлар ва транспорт воситаларини вақтинча олиб киришга (олиб чиқишга) рухсатнома олиш тўғрисидаги аризани кўриб чиқиш муддати 5 кунни ташкил қилади.\nАгар божхона органи томонидан белгиланган муддатда товар Ўзбекистондан олиб чиқиб кетилса ёки бошқа божхона режимида жойлаштирилса, вақтинча олиб кириш режимининг амал қилиши тугаган деб ҳисобланади.


Ўзбекистонда коронавирус: касалланганлар сони 141 мингдан ошди - 13.08.2021, Sputnik Ўзбекистон\nКоронавирусга қарши тўлиқ эмланганлар сони 1 380 457 нафарни ташкил қилмоқда. 13.08.2021, Sputnik Ўзбекистон\nТОШКЕНТ, 13 авг - Sputnik. Ўзбекистонда бир суткада 948 нафар кишида коронавирус аниқланиб, 8 нафар бемор вафот этди. Бу ҳақда Соғлиқни сақлаш вазирлиги хабар бермоқда."2021 йил 12 август ҳолатига кўра, Ўзбекистонда коронавирус инфекцияси қайд этилганлар сони 141158 (+948) нафарни ташкил этмоқда", - дейилади вазирлиги хабарида.Янги касалланиш ҳолатларининг энг кўпи: Қорақалпоғистон Республикасида (91), Сурхондарё вилоятида (90), Фарғона вилоятида (82), Тошкент вилоятида (96), ва 204 нафари Тошкент шаҳрида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.Касалликдан соғайганлар жами 134 307 нафарга етган ва соғайиш кўрсаткичи 95 фоизни ташкил этмоқда.Шунингдек, 8 нафар коронавирусга чалинган бемор вафот этиб, касалликдан вафот этганлар сони 964 нафарни ташкил қилмоқда. Соғлиқни сақлаш вазирлиги ахборотига кўра, Ўзбекистонда бир суткада 521 нафар кишида пневмония аниқланган. Жами беморлар сони 16 885 нафарни ташкил этмоқда. Шунингдек, 4 нафар бемор вафот этиб, шу кунгача пневмониядан вафот этганлар сони 114 нафарга етган.Ўзбекистонда айни кунгача мамлакатимизда жами 11 651 161 доза вакцинадан фойдаланилган. Улардан: 1-босқич эмланганлар 8 265 847 нафарни, 2-босқичда эмланганлар 2 466 618 нафарни, 3-босқич эмланганлар 918 696 нафарни ташкил қилди. Шу кунгача тўлиқ эмланган фуқаролар 1 380 457 нафарни ташкил қилмоқда.\nКоронавирусга қарши тўлиқ эмланганлар сони 1 380 457 нафарни ташкил қилмоқда.\nТОШКЕНТ, 13 авг - Sputnik. Ўзбекистонда бир суткада 948 нафар кишида коронавирус аниқланиб, 8 нафар бемор вафот этди. Бу ҳақда Соғлиқни сақлаш вазирлиги хабар бермоқда.\n"2021 йил 12 август ҳолатига кўра, Ўзбекистонда коронавирус инфекцияси қайд этилганлар сони 141158 (+948) нафарни ташкил этмоқда", - дейилади вазирлиги хабарида.\nЯнги касалланиш ҳолатларининг энг кўпи: Қорақалпоғистон Республикасида (91), Сурхондарё вилоятида (90), Фарғона вилоятида (82), Тошкент вилоятида (96), ва 204 нафари Тошкент шаҳрида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nЎзбекистон армиясининг қарийб 100 фоизи коронавирусга қарши эмланди\nКасалликдан соғайганлар жами 134 307 нафарга етган ва соғайиш кўрсаткичи 95 фоизни ташкил этмоқда.\nШунингдек, 8 нафар коронавирусга чалинган бемор вафот этиб, касалликдан вафот этганлар сони 964 нафарни ташкил қилмоқда.\nСоғлиқни сақлаш вазирлиги ахборотига кўра, Ўзбекистонда бир суткада 521 нафар кишида пневмония аниқланган. Жами беморлар сони 16 885 нафарни ташкил этмоқда. Шунингдек, 4 нафар бемор вафот этиб, шу кунгача пневмониядан вафот этганлар сони 114 нафарга етган.\nЎзбекистонда айни кунгача мамлакатимизда жами 11 651 161 доза вакцинадан фойдаланилган. Улардан: 1-босқич эмланганлар 8 265 847 нафарни, 2-босқичда эмланганлар 2 466 618 нафарни, 3-босқич эмланганлар 918 696 нафарни ташкил қилди.\nШу кунгача тўлиқ эмланган фуқаролар 1 380 457 нафарни ташкил қилмоқда.


ИнтерФУТБОЛ :: Азамат Алланиёзов: «Ўтган мавсум мен учун омадсиз кечди»\nАзамат Алланиёзов: «Ўтган мавсум мен учун омадсиз кечди»\nТажрибали ҳужумчи Азамат Алланиёзов ўтган мавсум Термизнинг «Сурхон» клубида тўп сурди. Бироқ жароҳат олганлиги боис, майдонга кам тушди. Шунинг учун бўлса керак, у янги мавсумда жамоасини алмаштириш ниятида. Хўш, Алланиёзов энди қайси клубда ўйнайди? Азамат биз билан суҳбатлашиш асносида шу ва бошқа мавзудаги саволларга жавоб берди.\nЎтган мавсум борасида\n- Тўғрисини айтиш керак, ўтган мавсум «Пахтакор» бошқа клублардан яққол устунлик қилди ва шунинг эвазига «требл» қайд этди. Ўз навбатида, «шерлар»нинг чемпионлик унвонини анча эрта қўлга киритишганини ҳам таъкидлаш жоиз. «Пахтакор»нинг ушбу зафарида футболчиларнинг ҳиссалари катта, албатта. Боиси, пойтахтликлар сафидаги аксарият ўйинчилар Ўзбекистон миллий жамоаси аъзолари ҳисобланишади. Шунинг эвазига ҳам «Пахтакор» 2019 йили ҳақли равишда барча мусобақаларда муваффақият қозонди. Энди янги мавсумда «пахтакорчилар»га муносиб рақобат кўрсата оладиган кучли клублар кўпаяди, деган умиддаман.\n- Термиз жамоасининг 2019 йилги кўрсаткичлари тўғрисида гапирадиган бўлсам, гарчи жамоа 2018 йилни Про-лигада ўтказган бўлса-да, ўтган мавсум Суперлигада 6-ўринни қўлга киритди. Табиийки, қуйи дивизиондан чиққан клуб учун бу ижобий натижа. Аммо кези келганда шуни таъкидлаш жоизки, «Сурхон»нинг ўтган йилги таркибини маҳоратли мураббий Илҳом Мўминжонов шакллантирганди. Термизликларнинг Суперлигада иштирок этишлари аниқ бўлгач, Илҳом Иброҳимович «Сурхон» таркибига анча тажрибали ва маҳоратли футболчиларни жалб этганди. Бироқ маълум сабабларга кўра, Мўминжоновга жамоани чемпионат давомида бошқариш насиб этмади. Лекин яхши шаклланган таркиб эвазига клубимиз 6-поғонани банд этди. «Сурхон»нинг айни пайтдаги бош мураббийи Владимир Андреевнинг ҳам Илҳом Мўминжонов билан бирга «Навбаҳор»да фаолият юритганлигини эслатиб ўтиш жоиз.\nЎз ўйини ҳақида\n- Ростини айтсам, ўтган мавсум мен учун омадсиз келди. Боиси, 2-тур доирасида ўз майдонимизда «Динамо»га қарши кечган баҳсда жароҳат олиб, узоқ муддатга сафдан чиқдим. Иккинчи даврада эса гарчи жароҳатимдан тўлиқ қутулган бўлсамда, негадир мураббийлар менга имконият беришмади. Тўғри, спорт формамни тиклаш учун ҳам бироз вақт талаб этилди. Лекин машғулотларда фаол қатнашишимга қарамай, негадир майдонга туширилмадим. Бунга балки ҳужумдаги рақобат сабаб бўлган, дерсиз? Тўғри, «Сурхон»нинг олдинги чизиғида мендан ташқари, Шерзод Ҳакимов, Шоҳназар Норбеков сингари форвардлар бор эди. Давралар оралиғида Шерзод Ҳакимов «Навбаҳор»га ўтиб кетди, 2-даврада эса таркиб бразилиялик Лукас де Оливейра ҳисобига тўлдирилди. Шунингдек, Абдулазиз Юсупов ҳам чемпионатнинг ҳал қилувчи босқичини ҳужумда ўтказиб, ўйини анча «очилди», кўплаб голлар уриб, «Сурхон»нинг муваффақиятларига ўзининг муносиб ҳиссасини қўшди. Аммо бразилиялик Лукас де Оливейра жамоа ўйинига киришиб кетолмади. Шундай бўлгач, 2-даврада менга ҳам имконият берилиши лозим эди, аммо... Шу боис, ўтган мавсумдаги фаолиятимдан унчалик кўнглим тўлмади. Майли, ҳаммаси ортда қолди, энди бор умид янги мавсумдан.\n«Сурхон»дан кетиши ҳақида\n- «Сурхон» билан тузилган шартномамнинг муддати ўтган йили якунланди. Мавсум-2019да кам ўйин амалиётига эга бўлганлигим боис, жамоани тарк этишга қарор қилдим. Айни пайт Суперлиганинг бир нечта клубларидан таклифлар бор. Уларнинг ҳаммасини бирма-бир кўриб чиқиб, кейин бир тўхтамга келаман. Умид қиламанки, янги мавсум менга омадли келиб, чиройли ўйинларим ва голларим билан яна мухлисларга қувонч улашаман.\n1989 йил 15 октябрда Қорақалпоғистон Республикаси Нукус шаҳрида туғилган\nФутбол билан 8 ёшидан шуғулланишни бошлаган\nБиринчи мураббийи: Юлдаш Қўшжонов\nНукусдаги футбол мактаб-интернати ва Нукус Давлат педагогика институтини тамомлаган\nЎйнаган жамоалари: «Жайхун» (Нукус) - 2007-2009 йиллар; «Насаф» (Қарши) - 2010-2016 йиллар; «Қизилқум» (Навоий) - 2017 йилнинг 1-давраси; «Бухоро» (Бухоро) - 2017 йилнинг 2-давраси; «Навбаҳор» (Наманган) - 2018 йил; «Сурхон» (Термиз) - 2019 йил\nОилали, 3 қизнинг отаси\nМухлислик қиладиган жамоаси: «Ювентус»\nҲавас қиладиган футболчиси: Криштиану Роналду


OzodDayjest: Палов нархи ўзбекистонликлар турмуш даражасини белгиловчи мезон бўлади\n22 январ 2022, Тошкент вақти: 07:18\nЎзбекистон Республикаси Давлат статистика қўмитаси Ахборот хизмати 10 январда “Палов индекси” маълумотларини шакллантирилиш жорий этилаётгани тўғрисида хабар қилди.\n“Палов индекси” нима? У қандай шакллантирилади? Индекс нима учун керак? Бу соҳада жаҳонда қандай тажриба тўпланган?\nБу саволларнинг барчасига Давлат статистика қўмитаси расмий сайтида эълон қилинган материалда жавоблар борки, уни тўлалигича кўчириб босишга қарор қилдик:\nЖаҳон мамлакатлари орасида аниқ ёки доимий истеъмолдаги озиқ-овқат маҳсулотлари нархларининг ўзгариши билан ўзларининг “шахсий инфляция” даражаларини баҳолашган. Мазкур баҳолаш турлари ҳар бир ҳудуднинг индивидуал шароитларини инобатга олган ҳолда шаклланиб борган.\nШулардан дунёда деярли кенг миқёсда тарқалган усул – “Биг-Мак индекси” ҳисоб-китобидир. Унга кўра, бир хил стандартга (таркибий масаллиқлари жиҳатидан) тааллуқли “гамбургер”нинг турли мамлакатлардаги нархлари рўйхатга олинади.\nНархларни рўйхатга олишнинг аниқ даврийлигига асосан, айнан шу мамлакатларда мазкур турдаги таомнинг ўртача нархлари қайта рўйхатга олинади. Шаклланган маълумотлар асосида нархлар ўзгариши динамикаси таҳлил қилинади.\nТурли давлатлар валюталарининг ҳақиқий айирбошлаш курсларини аниқлаш мақсадида, иқтисодчилар томонидан 1986 йилдан эътиборан бундай тадқиқотлар олиб борилиб, “The Economist” журналида эълон қилинади.\n“The Economist” журналининг мутахассислари иккита сабабга кўра ушбу маълумотдан фойдаланадилар: “McDonald’s” дунёнинг аксарият мамлакатларида тақдим этилган ва “Big-Mak”нинг ўзи уни миллий иқтисодиётнинг универсал омили деб ҳисоблаш учун етарлича озиқ-овқат масаллиқларини (нон, пишлоқ, гўшт, сабзавотлар ва ҳ.к) ўз ичига олади.\nУнинг нархи ҳар бир мамлакатда ишлаб чиқариш, ижара нархлари, хом-ашё, ишчи кучи ва бошқа омилларга боғлиқ. Мутахассисларнинг фикрича, ушбу усул даромаднинг ўхшаш даражаси бўлган мамлакатларда, айниқса қиммат валюта, ноқулай бўлган инқироз шароитида валюталар қийматидаги тафовутларни кўришга имкон беради.\nҲар бир ҳудуд (мамлакат)нинг ўзига хос “хусусиятлари”ни инобатга олиб, Европанинг аксарият мамлакатларида “Big-Mak индекси”, Россия Федерациясида “Оливье индекси” маълумотлари шакллантирилади. Мамлакатимизда энг оммавий таом – “Палов индекси” маълумотлари шакллантирилиши жорий этилмоқда.\n1. Республиканинг барча ҳудудларида 1 кг палов тайёрлаш учун сарфланадиган масаллиқлар миқдори ўрганиб чиқилиб, мамлакат бўйича ўртача масаллиқлар рўйхати шакллантирилди. Унга кўра:\nЎсимлик ёг’и (300 гр.);\n2. Ҳудудлардаги умумий овқатланиш муассасаларида “1 порция” паловнинг ўртача нархини рўйхатга олиш (1 ҳудуддан камида 3 та муассаса).\n3. 1 кг тайёр паловнинг қийматини ҳисоблаш (барча сарф-харажатларини инобатга олган ҳолда).\n4. Маълум даврийликда 1 кг палов тайёрлаш учун сарфланадиган харажатлар нархларининг ўзгариши.\n5. Шаклланган таҳлилий ма’лумотларни ма’лум даврийликда эълон қилиб бориш.\nАна шундай босқичларда “Палов индекси” ма’лумотлари шакллантирилади.


no way Greenwood is statistically the best finisher in Europe pic.twitter.com/ejyHPhVI1E\n— nikhil (@NG_________) July 5, 2020\nТайёргарликнинг йўқлиги ва оёқлар тезлиги натижасида дарвозабонлар зарба ижро этилиши палласини кўрмай қоладилар. Ҳаммаси шу қадар тез содир бўлиб, зарбанинг кучли эканидан, дарвозабонларда муаммо юзага келади.\nИлк ўйинда (6 ёшда) Гринвуд «Галифакс» жамоаси сафида 16 гол урган. Жамоа 16:1 ҳисобида ғалаба қозонган.\nСульшердан қизиқарли ҳикоя: «Унинг отаси менга бир расм кўрсатди. Мэйсон 7 ёшда ва биз биргаликда расмга тушганмиз. Ўғлим Ноада шуғулланиб юрганида, 8 ёшда эди, Гринвуд эса 7 ёшда. У ўшанда ҳам бошқалардан ажралиб турган ва шунинг учун ҳам Ноа билан бирга уни расмга туширгандим. Ўшандаёқ, у «МЮ» ўйинчиси бўлишини билганман»\n13 ёшида Гринвуд 100 метрга югуриш бўйича тенгқурлари ичида рекорд ўрнатган. Ҳатто Англия Енгил атлетика федерацияси унинг ота-онасига таклиф билан чиққан. Лекин Гринвудлар оиласи футболни танлашган.\nУ «Манчестер Юнайтед» сафида еврокубокларда гол урган энг ёш футболчи – 17 ёш-у 353 кун.\nУ кўпроқ ўнг қанот ҳужумчиси сифатида ўйнайди, аммо баъзида истиснолар бўлади, жорий мавсумнинг 14 ўйинида Сульшер уни марказий ҳужумга ҳам қўйди. Академияда Гринвуд деярли барча позицияларда ўйнаган, ҳозир ҳам унда эркинлик бор, ҳужумнинг исталган нуқтасида пайдо бўлиши мумкин.\nҲозирда Гринвуд «МЮ» футболчилари ичида рақиб жарима майдонида тўпни қабул қилиш бўйича етакчи кўрсаткичга эга.\n2017/18 мавсумда у 18 ёшгача бўлган таркибда майдонга тушиб, 17 ўйинда 16 гол урган. Ўшанда Гринвуд 16 ёшда эди. Ўтган йили эса, ёшлар жамоасида 13 ўйинда қатнашиб, 15 гол урди.\n22:04 / 02.09.2020\n«МЮ» ван де Бекнинг трансферини эълон қилди\n10:40 / 18.06.2020\nРэшфорд Жонсонга қарши. Футболчи қандай қилиб сиёсатчиларни ишонтиргани ҳақида ҳикоя


Иқтисодиёт бўйича Нобель мукофоти соҳиблари эълон қилинди – Газета.uz\nИқтисодиёт бўйича Нобель мукофоти соҳиблари эълон қилинди\nLotinchada 11 октябр 2021, 15:36 Жаҳон\n2021 йилги иқтисодиёт бўйича Нобель мукофоти америкалик иқтисодчиларга топширилди.\nДэвид Кард (Калифорния университети, АҚШ) «меҳнат иқтисодиётини ўрганишга эмпирик ҳисса қўшганлиги учун», Жошуа Энгрист (Массачусетс технология институти, АҚШ) ва Гуидо Имбенс (Стэнфорд университети, АҚШ)лар «сабаб-оқибат муносабатларини таҳлил қилишга методологик ҳисса қўшганликлари учун» Нобель мукофоти билан тақдирланишди.\n«Бу йилги лауреатлар — Дэвид Кард, Жошуа Энгрист ва Гуида Имбенс — бизга меҳнат бозори ҳақида янги инсайтларни тақдим этишди ва табиий тажрибалардан сабаб ва оқибат ҳақида қандай хулосалар чиқариш мумкинлигини намоён қилишди. Уларнинг ёндашувлари бошқа соҳаларда ҳам тадбиқ этилди ва эмпирик тадқиқотда инқилобга олиб келди», — дейилади Нобель мукофоти қўмитаси хабарида.\nБу йилги мукофот пули 1,1 млн доллардан ортиқроқ бўлиб, унинг ярми Дэвид Кардга, қолган ярми эса Жошуа Энгрист ва Гуида Имбенсга бўлиб берилади.\n2020 йилда иқтисодиёт бўйича Нобель мукофоти Пол Милгром ва Роберт Уилсонга аукционларнинг янги форматларини ихтиро қилганлиги учун топширилган эди.\nИқтисодиёт бўйича Нобель мукофоти аукционлар назарияси учун топширилди 12 октябр 2020, 15:41


5 йил аввал 725 siyrat.uz\nСаксон кишилик Кинда элчиларига Ашъас ибн Қайс бошлиқ бўлиб келди. Улар Расулуллоҳ соллаллоҳу алайҳи васалламнинг ҳузурларига қурол-аслаҳалари, зебу зийнатлари билан кирдилар. Улар ипакдан ҳошиялар қилинган тўнлар кийиб олишган эди. Элчилар салом ҳам бермасдан, кириб келдилар. Расулуллоҳ соллаллоҳу алайҳи васаллам уларга қараб: «Салом берсаларингиз бўлмайдими?!» дедилар. «Бўлади», дейишди улар. «Бўйинларингизга ипак осиб олганингиз нимаси?!» дедилар у Зот. Шунда улар кийимларидаги ипакларни йиртиб олиб, ирғитдилар. Уларда ўз қабиласининг устунлигини даъво қилувчи фикр ҳам бор эди. Суҳбат давомида ҳамма нарса исломий ўлчовга қайтди. Расулуллоҳ соллаллоҳу алайҳи васаллам ҳайъатни яхши икром қилдилар. Улар иймонларини эълон қилдилар ва рози бўлган ҳолларида қайтиб кетдилар.


Хитойда узоқ вақт смартфонга тикилган боланинг кўзи ғилай бўлиб қолди - Hidoyat.uz\nАсосий саҳифа Янгиликлар Дунё янгиликлари Хитойда узоқ вақт смартфонга тикилган боланинг кўзи ғилай бўлиб қолди\nЧоп этилди Avgust 23, 2019 Хитойда узоқ вақт смартфонга тикилган боланинг кўзи ғилай бўлиб қолдиda fikr bildirishni o'chirish\nХитойнинг Хэфэй шаҳрида (Аньхой вилояти) тўққиз ёшли бола смартфонга боғланиб қолиши ортидан кўзи ғилай бўлиб қолди. Бу ҳақда «РИА Новости» хабар беради.\nЁзги таътил пайтида бола кунига ўн соатлаб ўйин ўйнаб, телефонни қўлидан қўймаган. Ота-онасининг сўзларига кўра, ўғли гажетни улардан яширинча ишлатган. Натижада, қисқа вақт ичида унинг кўзлари ғилайлашган.\nОкулист боланинг кўриш муаммолари, эҳтимол, телефонга ҳаддан ташқари кўп тикилиш туфайли келиб чиққанлигини тасдиқлади ва гажет экранига тикилишни бир неча ойга чеклашни маслаҳат берди. Агар вазият яхшиланмаса, кўз операция қилиниши кераклигини айтди.\nШунга қарамай, жабрланувчининг ўзи смартфондан воз кечмоқчи эмас. «Мен бундай қила олмайман», — деди у шифокорга.


Эрон ҳаво-денгиз русумидаги ракета синовини муваффақиятли ўтказганини эълон қилди.\nФорс хабар агентлигига кўра, синалган ракета 110 километр масофага уча олиш имконига эга.\nСинов айнан қачон ўтказилгани айтилгани йўқ. Агентлик хабарига кўра, ушбу синов Эрон Ислом Республикасининг “ракеталарни автоматик тарзда бошқариш ва денгиздаги нишонларни йўқ қилиш” имкониятларини намойиш қилган.\nБундан бир неча кун аввал мамлакат ҳарбий қўмондонларидан бири Эрон Исролдаги ядровий иншоотларгача етиб бора оладиган ракеталарга эга эканини баён қилган эди.


23 май 2022, Тошкент вақти: 09:43\n16 сентябрь: Илк сафар Жиззахга!\nЎзбекистон бош вазири ва вақтинча президент вазифасини бажарувчи Шавкат Мирзиёев 16 сентябрь куни Жиззахга сафари давомида ушбу Жиззах шаҳри ва камида еттита туман ҳокимини лавозимидан олди.\nМирзиёев Жиззахга жума куни вертолётда учиб борди. Муваққат президентнинг ташрифи муносабати билан шаҳарда хавфсизлик чоралари мисли кўрилмаган даражада кучайтирилгани, у юриши мумкин бўлган йўллар ёпиб қўйилгани айтилмоқда.\n"Жиззах шаҳри республиканинг бошқа вилоят марказларидан фарқли жиҳати шуки, Тошкентдан меҳмонлар келган вақтда шаҳар ёпилса аҳолига қийин бўлади. Чунки шаҳарда ўзи иккита асосий йўл бор, уларни ёпиб қўйганидан кейин ҳамма нарса тўхтаб қолади", - дейди жиззахликлардан бири.\nМанбаларга кўра, муваққат президент юриши мумкин бўлган йўллар атрофи тозаланган ва бир кун аввал Жиззахдаги ташкилот ходимлари ва коллеж талабалари президентни кутиб олиш олдидан оммавий тарзда мажбурий ҳашар ишларига жалб этилган.\n"Жиззахда ҳар 20 метрда милиция ходимлари. Вилоят ҳокимияти рўпарасидаги 9 қаватли турар жой бино ва Драма театри томида снайперлар эрталаб 11дан 16.00гача ўтиришди", - дейди Озодлик билан суҳбатда исми сир қолишини истаган жиззахлик.\nЖиззахлик журналист Улуғбек Ашур Мирзиёевнинг ташрифи куни Жиззахдаги холат ҳақида Facebook саҳифасида ёзди.\nФаоллар Шавкат Мирзиёевнинг бош вазир сифатида аввалги вилоятга сафарлари чоғида бундай чора-тадбирлар амалга оширилмаганини айтишади.\n"Узунлиги 70 километрдан ортиқ Жиззахдан Мирзачўл тумани маркази - Гагарин шаҳрига қадар бўлган йулнинг икки четига ҳар 100 метрдан милиция ходимларини қўйишибди," деди жиззахликлардан бири.\nАйни куннинг ўзида Мирзиёев Жиззахдан Тошкентга вертолётда қайтган.\n18 сентябрь: Пойтахтнинг учта туманига сафар!\nШу куни Мирзиёев Тошкентнинг Мирзо Улуғбек, Чилонзор ва Юнусобод туманларига бориб, бир қанча объектлар билан танишди.\n20 сентябрь: Ангрен сафари\nШавкат Мирзиёев Тошкент вилоятининг Ангрен шаҳрига ташрифи арафасида шаҳардаги ташкилот ходимлари, мактаб ва коллеж ўқувчиларидан иборат минглаб одам мажбурий ҳашар ишларига жалб этилди. Мирзиёев ташрифи муносабати билан шаҳар бозорларида нархлар атайлаб туширилди.\nЎзбекистон муваққат раҳбари Шавкат Мирзиёевнинг Ангренга ташрифи кутиларкан минглаб одам шаҳар ҳокимини буйруғи билан уч кун давомида махсус қўриқчилар қуршови остида ишлатилган.\nИсми сир қолишини истаган ангренликлардан бири Озодликка бу ҳақда шундай маълумот йўллади:\n- Шанба, якшаба ва душанба кунлари субботник қилишди. Лекин асабга теккан нарса шуки биз под конвой ишлатилдик. Худди биз турмага тушган асирлардек. Ҳамма, камида 2 минга яқин одам ҳокимни чақирувига лаббай деб етиб келишди. Сўзга чиққан шаҳар ҳокими Мирзиёев келиши муносабати билан барчамиз шаҳар атрофини тозалашимиз кераклигини уқтирди. Бу ҳайрли ишдан ҳеч ким бўйин товлашлиги ҳаққи йуклиги айтилди. Шу куни ҳамма автобусларга чиқарилди ва Ангрен-Қўқон трассаси атрофига халқ дислокация қилинди. Эртаси куни якшанба куни соат 7 00 дан кечги 18 00 гача хашар давом этди. Арчалар,гуллар,райхонлар экилди. Дарахтлар оқланди. Қисқаси мисли кўрилмаган ҳашар бўлди. Бозорлар пайнет буткалардан тозаланди. Бозор атрофи бардак холатда эди. Ҳозир эса кўчалар кенгайиб гуллар экилиб жуда чиройли холатга келтирилди - деб билдирди ангренликлардан бири Озодликка.\nХабарларга кўра, Шавкат Мирзиёев Ангрен шаҳрига ҳам Тошкентдан вертолётда учиб борган.\nТашрифи давомида муваққат президент “Ангрен” махсус индустриал зонаси ҳамда Ангрендаги Иссиқлик электр станциясини кўздан кечирган.\n- Мирзиёевни вертолёти Чирқичдаги ҳарбий бўлинмалардан бирига бугун қўнди. У ердан тўғри “Ангрен” махсус индустриал зонасига машинада йўл олди. У ердан ТЭСга борган. Шаҳарда ҳар қадмага милиция қўйилган, - деди исми сир қолиши шарти билан Озодликка гапирган ангренликлардан бири.\nЎзбекистоннинг муваққат президенти Шавкат Мирзиёевнинг ташрифи муносабати Ангрендаги барча деҳқон бозорларида нарх-наво 20-25 фоизга туширилди.\nАнгренга қисқа ташрифи чоғида Мирзиёев Ангрен Деҳқон бозорига ҳам борган.\nАнгренлик савдогарларга кўра, муваққат раҳбар келишидан олдин шаҳар дўконларида пластик карталар ва нақд пулга бир хил нархлар белгилаб қўйилган:\n- Расталарда нархлар ҳар доимгидан бошқача. 25 минг сўм бўлган мол гўштининг нархини 20 минг сўм қилиб ёзиб қўйишибди. 500 сўмлик тухум 300 сўм. Энг ҳайратланарлиси дўконларда пластик ва нақд пулга ҳам нархлар бир хил. Шавкат ака тез-тез келиб турсин экан шаҳримизга, - дейди исми сир қолишини истаган ангренликлардан бири.\nМирзиёевнинг ташрифи муносабати билан шаҳарда хавфсизлик чоралари мисли кўрилмаган даражада кучайтирилди. Тошкентдан милиция ходимлари олиб келиниб, шаҳар кўчаларига ташланган.\nМустақиллик байрами арафасида тортиб олинган ов милтиқлари ангренлик овчиларга ҳалигача қайтариб берилмаган.


Президент Хавфсизлик кенгаши йиғилишини ўтказди – Ўзбекистон\nГлавная / Сиёсат / Президент Хавфсизлик кенгаши йиғилишини ўтказди\n1 week ago\tСиёсат Comments Off on Президент Хавфсизлик кенгаши йиғилишини ўтказди 44 Показы\nЎзбекистон Президенти Шавкат Мирзиёев 10 январь куни Қуролли Кучлар Академияси Ситуация марказида Хавфсизлик кенгаши йиғилишини ўтказди. У 14 январь — ҚК ташкил этилганининг 26 йиллиги ва Ватан ҳимоячилари куни арафасида бўлиб ўтди. «Газета.uz» Президент нутқидан асосий иқтибосларни эълон қилмоқда.\nМамлакат мудофаа салоҳиятидаги муаммолар\nМамлакатимизнинг мудофаа қобилиятини мустаҳкамлаш соҳасида ҳали анча муаммолар борлигини қайд этиш зарур. Уларни ҳал қилиш юзасидан 2018 йилда ва келгуси йилларда қаттиқ иш олиб боришимиз лозим.\nМен йил давомида Қуролли Кучларнинг жанговар тайёргарлиги ва қобилиятини таҳлил қилиб бордим. Ҳарбий ўқув машқларини Каттақўрғон полигонида кузатдим, Жануби-Ғарбий, Шарқий ва Тошкент ҳарбий округларида Мудофаа вазирлиги ва чегара қўшинлари бўлинмаларини, бугун эса Чирчиқ шаҳридаги ҳарбий қисмни бориб кўрдим. Ҳарбий хизматчилар билан суҳбатлашдим, мансабдор шахсларнинг ҳисоботларини эшитдим. Натижада кўп йиллар давомида йиғилиб қолган жиддий, тизимли муаммолар аниқланди. Булар — кадрлар масаласи, қўшинларни замонавий қурол-яроғлар билан таъминлаш, ҳарбий хизматчиларни ижтимоий ҳимоя қилиш, ёшлар ва ҳарбий хизматчиларни ҳарбий-ватанпарварлик руҳида тарбиялашга тааллуқли муаммолардир.\nЯнги мудофаа доктринаси\nҚисқа муддатда дастлабки аниқ натижаларга эришдик ва янгиланаётган Қуролли Кучларимиз бўйича стратегик ёндашувни ишлаб чиқдик.\nТашқи сиёсатимизнинг мослашувчанлик ва очиқлик принципларига, энг асосийси, қўшни давлатлар билан дўстона ва амалий муносабатларни ривожлантириш, Ватанимиз суверенитети ва мустақиллигини мустаҳкамлашдек биз учун устувор бўлган тамойилларга таянган ҳолда, мамлакатимиз Мудофаа доктринаси сифат жиҳатидан янгиланди. Бу доктринанинг маъно-мазмуни биринчи марта очиқлик хусусиятига эга бўлди. Бу эса бизнинг мудофаа сиёсатимизнинг очиқлигини намойиш этмоқда. Доктринада Ўзбекистоннинг мудофаа соҳасидаги сиёсати бўйича принципиал ёндашувлар, уларни қўллаш асослари, Қуролли Кучлар олдида турган вазифалар, шунингдек, миллий армиямиз қурилиши ва ривожланишини давом эттириш бўйича истиқболли йўналишлар белгилаб берилди.\nҲарбий округларнинг янги вазифалари\nМудофаа доктринаси қоидалари ва мамлакатимизнинг геостратегик жойлашувини ҳисобга олган ҳолда, ҳарбий округларнинг таркибий тузилиши ва вазифалари тубдан қайта кўриб чиқилди. Хусусан, Мудофаа вазирлигининг барча бирлашма ва қисмларининг таркибий тузилмаси тўлиқ янгиланди. Биз бўлинмаларга жанговар тайёргарлик билан тўлақонли шуғулланиш, ҳарбий хизматчиларнинг касбий малакасини ошириш ва ўз йўналиши бўйича вазифаларни аниқ бажариш учун тайёр бўлишига алоҳида эътибор қаратдик. Бунга имкон бермаган тузилмалардан бутунлай воз кечдик. Шундан келиб чиққан ҳолда, ҳарбир офицер ва сержант эгаллаб турган лавозимидан қатъи назар, ўз фаолиятига танқидий баҳо бериши керак. Улар «Мен келгусида хизматни давом эттиришга муносибманми ёки йўқми?» деган саволга жавоб бериши шарт.\nМен ҳарбий хизматчиларимизнинг жисмоний ва руҳий тайёргарлиги билан боғлиқ бир қатор муаммоларга эътибор қаратмоқчиман. Нега деганда, жисмоний тайёргарлик ҳарбий хизматчилар учун хизмат фаолиятида, ҳарбий карьерасида ва умуман, турмуш тарзида ҳал қилувчи омиллардан бири бўлиши зарур. Ҳарбий хизматчиларнинг руҳий жиҳатдан чидамли бўлиши ҳақида гапирганда, кейинги пайтда дунёнинг турли минтақаларида содир бўлаётган қуролли тўқнашувларда кўзга ташланаётган бир ҳолатга эътиборингизни қаратмоқчиман. Яъни, жанговар ҳаракатлар давомида шахсий таркиб ўртасидаги йўқотишларнинг асосий қисми кучли руҳий таъсир ва зарбалар билан боғлиқ экани маълум бўлмоқда. Бундай руҳий жароҳатларни ҳатто тинч ҳаёт шароитида ҳам даволаш жуда мураккаб масаладир.\nўшинлардаги ташкилий-штат ўзгаришларига оид масалаларга яна бир бор эътибор қаратиб, таъкидлаб айтмоқчиман: ҳозирги пайтда Мудофаа вазирлиги томонидан қўшинларни янги ташкилий тузилмага ўтказиш ишлари бошланди. Бу ишлар янги ўқув йилига қадар якунланиши зарур. Ана шу чора-тадбирлар ҳақида гапирганда, мудофаа вазири ва унинг ўринбосарлари эътиборини ушбу вазифаларнинг нақадар муҳим эканига қаратмоқчиман. Уларнинг ижросини шахсан ўзим назорат қилиб бораман. Қўшинлар исталган дақиқада ўз олдига қўйилган вазифаларни бажаришга қодир бўлиши керак. Улар жанговар тайёргарликнинг янги тизими бўйича мунтазам шуғулланиб бориши, барча ҳарбий хизматчилар ҳақиқий профессионал кадр бўлиши учун ўз соҳасини пухта эгаллаши шарт.\nКўплаб мансабдор шахслар ишончни оқламади\nМиллий гвардия вазифалари\nАфсуски, охирги 15−20 йил давомида жамоат тартиби ва хавфсизлигини сақлаш масалаларига нотўғри ёндашув туфайли бу муҳим масала эътиборимиздан четда қолиб келди. Жумладан, Хавфсизлик кенгаши ҳам бунга етарлича эътибор бермаганини очиқ айтиш керак. Бу тизимнинг аниқ эгаси бўлмаган, бу масалалар билан шуғулланадиган бўлинмалар гоҳ Ички ишлар вазирлиги, гоҳ Мудофаа вазирлиги тасарруфида бўлиб келган. Шу сабабли ушбу бўлинмалар ўз ўрнини тополмади. Жамоат тартиби ва хавфсизлигини сақлаш бўйича ўқув машқлари деярли ўтказилмаган. Тезкор вазифаларни бажариш зарур бўлган пайтда турли бюрократик тўсиқларга дуч келинган. Натижада тезкор қарорлар ўз вақтида қабул қилинмаган, вазифалар самарали бажарилмаган.\nМаълумки, бугунги кунда биз «Хавфсиз шаҳар — хавфсиз мамлакат» концепцияси асосида юртимизда жамоат тартибини таъминлашга қаратилган катта ишларни амалга оширмоқдамиз. Шу муносабат билан мана шу янги тузилма, яъни, Миллий гвардия ташкил этилди. Энди бундан буён ҳар бир шаҳар ва вилоятда хавфсиз ҳудуд лойиҳасини амалга ошириш, жамоат тартибини сақлаш учун Ички ишлар вазирлиги билан бирга Миллий гвардия масъул ва жавобгар этиб белгиланади. Бу вазифаларни бажариш учун Миллий гвардия жойлардаги давлат ҳокимияти идоралари, жамоат ташкилотлари билан яқин ҳамкорликда фаолият олиб боради.\nМудофаа саноати бўйича давлат қўмитаси вазифалари\nмамлакатимиздаги барча турдош корхоналарни бирлаштирган Мудофаа саноати бўйича давлат қўмитасининг ташкил қилиниши миллий мудофаа-саноат комплексини шакллантириш йўлидаги биринчи ва муҳим қадам бўлди.\nЭнди вилоят ҳокимлари ва округ раҳбарларининг фаолиятига шу вазифа қандай бажарилаётганига ҳам қараб баҳо берамиз. Биз Мудофаа саноати бўйича давлат қўмитасини Тошкент қишлоқ хўжалиги техникаси заводи ҳудудида жойлаштириш ҳақида қарор қабул қилдик. Нега деганда, мазкур қўмитанинг бошқарув аппарати бевосита ишлаб чиқариш муҳитида доимий фаолият олиб бориши лозим.\nҲудудлардаги ҳарбий-маъмурий секторлар\nмамлакатимизнинг мудофаа қобилиятини мустаҳкамлашда жойлардаги давлат ҳокимияти органларининг фаоллигини ва ролини ошириш бўйича ишлар сифат жиҳатдан бутунлай янги босқичга кўтарилди. «Миллий армиямиз — бизнинг ифтихоримиз ва ғуруримиз» тамойили асосида ҳудудларда мудофаа соҳасида ягона давлат сиёсатини юритиш, армия ва халқнинг якдиллигини таъминлаш мақсадида ҳарбий-маъмурий секторлар ташкил этилди.\nАфсуски, ёшларни, умуман, мамлакатимиз аҳолисини ҳарбий-ватанпарварлик руҳида тарбиялаш ишларига Мудофаа вазирлиги ва бошқа дахлдор идоралар томонидан етарли аҳамият берилмаган, десак, ҳақиқатни айтган бўламиз. Биз бу борада қуйидаги ҳолатларни ҳисобга олган ҳолда, ҳарбий-маъмурий секторлар ташкил этиш ҳақида қарор қабул қилдик.\nҲарбий кадрларни тайёрлаш муаммолари\nҳарбий кадрларни тайёрлаш тизими замон талабларига тўлиқ жавоб бермайди. Бунинг сабаби — айрим мансабдор шахслар, масаланинг моҳияти ва аҳамиятини етарли даражада тушунмагани билан боғлиқ десак, тўғри бўлади.\nШунингдек, авлодлар ўртасида узвийлик ва устозлик анъаналари йўқолгани ҳам ўткир муаммо бўлиб қолмоқда. Бунинг сабаби, биринчи навбатда, айрим раҳбарларнинг ўзига ўринбосарлар тайёрлаш, ўзининг «иссиқ жойи”ни ёшларга бўшатиб беришни хоҳламаслиги билан боғлиқ. Улар ёшларнинг малакасини ошириш ва хизмат пиллапояларидан кўтарилишига онгли равишда тўсиқ бўлмоқда, десак, буям ҳақиқат.\nМен эътибор қаратмоқчи бўлган яна бир масала, бу — кадрларимизни хорижий давлатларда тайёрлаш билан боғлиқ. Маълумки, биз ошиб-тошиб кетган бой давлат эмасмиз. Шунинг учун бу масалага чуқур ўйламасдан ёндашишга ҳаққимиз йўқ. Бу борада номзодларни ҳар томонлама пухта саралашимиз ва тайёрлашимиз керак. Токи, улар олган билим ва тажрибаларини кейинчалик амалда қўллаш ва жорий этишга қодир бўлсин. Шу билан бирга, янги билим ва ғояларни янада кенг ёйиш мақсадида ҳарбий ўқитувчиларимизни чет элларда тайёрлаш масаласига катта эътибор қаратиш зарур.\nХорижий мамлакатлар билан ҳамкорлик алоқаларимиз сезиларли даражада фаоллашди. Чет эллик шерикларимиз билан ҳарбий ва ҳарбий-техник ҳамкорликни мустаҳкамлаш бўйича 13 та амалий ҳаракатлар режаси ёки «йўл харитаси» амалга оширилмоқда.\nҲарбий хизматчиларни ижтимоий ҳимоя қилиш\nМамлакатимизда ҳарбий хизматчиларни, уларнинг оила аъзолари ва фахрийларни ижтимоий ҳимоялашни кучайтириш бўйича катта ишлар амалга оширилмоқда.\nТўртинчидан, қўшинларнинг жанговар ва тезкор тайёргарлик тизимини янада такомиллаштириш, ўқув машқлари фаоллигини, уларнинг самарадорлигини ошириш — муҳим вазифадир.\nБу борада Мудофаа вазирлиги, Мудофаа саноати бўйича давлат қўмитаси томонидан 2018−2021 йилларга мўлжалланган қўшинларни модернизация қилиш ва замонавий қурол-яроғ ва ҳарбий техника билан таъминлаш бўйича комплекс дастурни тўлиқ амалга ошириш лозим.\nПред. Атлетик вакиллари Кепанинг Реалга ўтганига шамъа қилишди\nСледующая Ўзбекистон аэрокосмик саноатини яратишни режалаштирмоқда\nЎзбекистон Миллий хавфсизлик концепциясининг янги таҳрири ташқи ва ички таҳдидларга жавоб қайтаришнинг янгича ёндашувларни акс эттиради.\nМилан сардорлик боғичини 18 ёшли болакайга топширмоқчи\nВермален жарроҳлик столига ётиши мумкин\nБуффон Нойерга мурожаатнома йўллади\nХави The Sun нашрига интервью бермаганини айтди


ИнтерФУТБОЛ :: Антуан Гризманн: «Леонинг муносабатига гап йўқ»\nАнтуан Гризманн: «Леонинг муносабатига гап йўқ»\n«Барселона»нинг франциялик ҳужумчиси Антуан Гризманн жамоадаги истиқболига ишонмоқда, гарчи аксарият ўйинларда омади юришмаётган бўлсада. Ҳар ҳолда, у Киев «Динамо»сига қарши кечган сафар учрашуви (ЧЛ гуруҳ босқичи 4-тури) арафасида Vovistar] мухбирига интервью бериб, жамоадаги ҳолати, Лионель Месси билан ўзаро муносабати ва келажак режаларига батафсил тўхталиш асносида кейинги фаолиятига доир узун-қисқа миш-мишларга нуқта қўйишга уриниб кўрди.\n- Таништирув маросимидан кейин бирор марта қандайдир баёнот берганим йўқ, чунки барча саволларга майдонда, яъни ўз ўйиним билан жавоб қайратишни хоҳлагандим. Бироқ энди ортиқ жим туролмайман, айрим гап-сўзлар сабр косасини тўлдириб юборди, - Universo Valdano кўрсатуви Гризманнинг шундай маъноли мулоҳазаси билан бошланди. Франциялик ҳужумчи суҳбатни клубдоши - Лионель Месси ҳақидаги фикрлари билан давом эттирди. Чунончи, Антуаннинг собиқ агенти Эрик Олатс аргентиналик юлдузни «клуб монархи»га қиёслаб, уни танқид остига олганди:\n- Йўқ, Леога нисбатан ҳурматим баланд, ўйинидан қойил қоламан. Буни Мессининг ўзи ҳам яхши билади. Собиқ агентим изоҳига келсак, у билан анчадан буён кўришганим йўқ. Охирги марта ўз тўйимга таклиф қилгани олдига боргандим. У ҳаттоки, базмга ҳам келмади. Бироқ ҳайронман, журналистлар ҳамон фақат собиқ агентимдан интервью олишади. Менимча, бошқа ҳеч ким бундай ноўрин саволларга жавоб бермайди. Лео хусусида бемаъни фикр билдирган амаким эса, футболни умуман тушунмайди. У билан гаплашмай қўйганимдан Месси ҳам хабардор. Ҳозир амакимнинг телефон рақамини ҳам унутиб улгурдим...\n«Барселона»га 1 йил аввалги таклифни рад этгандан кейин келдим. Бунга кийиниш хонасида изоҳ беришим ҳам мумкин эди. Лекин узримни майдонда айтишга қарор қилгандим. Жамоа сафига қўшилгач, Лео дастлабки таклифни рад этиб, хатога йўл қўйганимни таъкидлагани рост, у шунинг баробарида бу ёғига ҳамиша мен билан бирга бўлишини билдирди. Мана, ҳозиргача ҳар куни ваъдаси устидан чиқмоқда.\nАнтуан суҳбат давомида Каталония клубига тўлиқ мослашиш осон эмаслигини таъкидлаб, унга яна маълум муҳлат беришларини сўради:\n- Танқидларга эътирозим йўқ. Чунки ҳали «муносиб Гризманн» бўла олганим йўқ. Аммо ҳозир тайёр нишонга айланиб қолганимни ҳам инобатга олиш керак. Алоҳида таъкидлайман, ўзим яқин орада ҳеч кимга интервью бермадим, яқинларим ҳам гаплашишмаган. Ўзи «Барселона»дек клуб услубига мослашиш - кўпроқ вақт талаб этадиган жараён. Бу ерда турли фикр-мулоҳазалар, ҳаттоки, клуб президенти бўлишга номзодлар гапларига қулоқ тутишимга тўғри келмоқда. Қолаверса, трансферим клуб учун қанчалик омадли эканлигини аниқлаш менинг вазифам эмас. Асосийси, «Барселона»да эканлигимдан бахтиёрман. Лекин мени тинч қўйишларини истайман. Ҳар куни ўзимга оид бемаъни сафсаталарни эшитиш жонимга тегди. Гоҳ Лео билан келишолмаётганим, гоҳ жамоадан кетишни ўйлаётганим ёки мени январда сотишлари хусусида ёзишади. Мазкур интервью ҳаммани бироз тинчлантиришидан умидворман. Мухлисларга гапим шуки, жамоадошларим ва бош мураббийга тўлиқ ишонаман ва уларда ишонч уйғота олишимни ҳам биламан. Албатта, кўпчилик - мухлислар, клуб ходимлари ва журналистлар кўмагига эҳтиёж сезяпман. Аввалроқ Эрнесто Вальверде билан ҳамкорлик қилдим, Кике Сетьен ҳақида эса бирор фикр билдиролмайман. Лекин ҳаммасини айнан мураббий ҳал қилади.\nҲужумчи айни пайт барча футболчилар учун долзарб масалага айланган мавзу - тақвим ҳақида ҳам гапирди:\n- Ҳозир жамоа мураккаб даврни бошдан кечиряпти, жумладан, мен ҳам. Муҳими, олдинда кўплаб ўйинлар кутиб турибди, уларда муваффақиятли қатнашиб, бемалол совринларга эришиш мумкин. Бу имкониятни ҳеч ким тортиб ололмайди. Танқидларга эса фақат майдонда жавоб қайтаришимиз керак. Айниқса, мен шундай қилишим шарт - бу асосий вазифам. Тўғри, тақвим ўта тиғиз, кўплаб ўйинчилар жароҳатланишмоқда, ҳар 3 кунда майдонга тушиш осон эмас. Демоқчиманки, жароҳатларни тасодифга йўйиш тўғри эмас.\nМуҳими, франциялик футболчи Каталония клубидаги келажагига ишонч билан қарамоқда. Антуан суҳбат якунида айнан шуни билдириб, мухлислари ва яқинларини тинчлантиришга уринди:\n- Бу ерда мен учун ҳаммаси жойида эканлигини алоҳида таъкидламоқчиман. Клубда ҳеч ким билан қандайдир муаммо йўқ, мақсадим - жамоа ғалабасига имкон қадар ҳисса қўшиш. «Барселона» ишончини оқлаш мен учун биринчи даражали бурч! Албатта, бунинг учун бор куч-маҳоратимни сафарбар этаман. Шунчаки, мени озгина тинч қўйишса, бас.\nАнтуан Гризманн шу интервьюдан кейин, 24 ноябрь оқшоми Киевда «Динамо»га қарши кечган ўйин (4:0)нинг 66-дақиқасида майдонга тушди ва сўнгги лаҳзада «Барса»нинг 4-голини урди.